text:
KUKI MU KIYAGA KIMWE BAMWE BAROBA AMAFI ABANDI BAGAFATA UBUSA?
IBICE BYO GUSOMA: Zaburi ya 104:28-34; Ezekiyeli 47:1-10; Yohana 21:1-19
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Ubutumwa bw’uyu munsi bufite umutwe ugira uti: “Kuki mu kiyaga kimwe bamwe baroba amafi abandi bagafata ubusa?” Mu gusubiza iki kibazo turagendera ku magambo akurikira: “Arababwira ati ‘Nimujugunye urushundura iburyo bw’ubwato, murafata.’ Nuko bararujugunya ntibaba bakibasha kurukurura, kuko ifi zari nyinshi.” (Yoh 21:6)
Muri iyi si buri wese ahora ashakisha icyo yakora kikamubeshaho. Bamwe barakora bikabahira, abandi bikanga. Ibyo biterwa n’iki? Kuki abacuruzi bakorera mu nzu imwe, umwe yunguka undi agahomba? Kuki abahinzi badikanyije ubutaka umwe yeza undi akarumbya? Kuki mu ishuli habamo umunyeshuli wa mbere n’uwa nyuma? Kuki mu muryango hava mo umwana umwe agakena? Kuki mu kiyaga kimwe abarobyi bamwe baroba amafi abandi bagafata ubusa?
Umuntu ashobora gushakisha ubuzima amanywa n’ijoro, ariko iyo bitari mu bushake bw’Imana ntacyo ageraho. Iyo Yesu atakweretse aho ujugunya urushundura utega zivamo. Niyo mpamvu mbere yo kuroba umuntu akwiye kubanza kubaza Yesu icyerekezo cyo kunagamo urushundura. Ushobora kujya mu bucuruzi ariko atariho umugisha wawe uri ahubwo uri mu buhinzi, ububaji, cg ahandi. Ushobora no gusanga umugisha wawe uri mu bucuruzi ariko utari mu byo ucuruza.
Mu gice twasomye cyo mu Butumwa Bwiza uko bwanditswe na Yohana, twabonye uburyo abigishwa ba Yesu bagiye kuroba bagakesha ijoro nta cyo bafashe. Aba bigishwa bari abahanga mu mwuga wo kuroba kuko bamwe bari abarobyi mbere y’uko Yesu abasaba kumukurikira. (Mat 4:18-20) None se ko bari bamenyereye kuroba kuki nta fi n’imwe bafashe? Ni uko muri iryo joro ryose inshundura zabo zitigeze zigera iburyo bwabo? Ni uko se muri iyo nyanja nta mafi yari arimo? Aba bigishwa nta cyo batari bakoze, bajugunye inshundura ahantu hose, amajyaruguru, amajyepfo, ibumoso, iburyo; etc. Iki kiyaga nticyari kibuzemo amafi. Imigisha iri iruhande rwacu; ariko hari ibintu byinshi bishobora kutubuza kuyisingira. Muri iyi nyigisho ndavuga ku bintu bibiri gusa: icya mbere ni ukutamenya icyerekezo cy’imigisha yacu; icya kabiri ni ukuba twatuma Imana igomera imigisha yacu.
Mbere na mbere, dukeneye ko Yesu aduha icyerekezo cy’aho tunaga urushundura. Iyo Yesu ataraza ngo akwereke aho ujugunya urushundura rwawe, uhugira mu kujarajara gusa ntugire ikintu gifatika ugeraho. Iyo twiyemeje kwirwanirira, kwijajabira, kwihigira... tugashaka kwerekeza mu nzira twihitiyemo ubwacu nyamara atari yo Imana ishaka ko tujyamo, nta mugisha dushobora kubona. Uko kwihuta bitagira icyo bimarira umugenzi wayobye inzira, niko gushishikarira gukora ibitari mu bushake bw’Imana bitagira umumaro. Gukorana umwete bagakesha ijoro ntacyo byamariye bariya bigishwa kuko hari undi mugambi Yesu yari abafitiye. Icyaje kubagira umumaro ni ukumvira amabwiriza Yesu yabahaye. Ibyo byatumye bafata ifi nini kandi nyinshi zigera ku ijana na mirongo itanu n’eshatu. (Yoh 21:6;11) Igitangaje, ntabwo byigeze bisaba ko abigishwa bahindura ikiyaga! Burya ikintu cyose ufite mu ntoki Imana ibasha kugikoresha ugahabwa umugisha. Imana ibasha kugukoresha aho uri (muri iryo torero; muri uwo mwanya; etc.)
Usibye kutamenya aho unaga urushundura, ikindi gishobora kukubuza amahirwe ni ukuba wowe ubwawe waragomeye imigisha yawe. Iyo Imana itweretse aho tunaga urushundura tukibagirwa gutanga icya cumi n’andi maturo Imana idutegeka, tuba twigomereye imigisha. Imana yaravuze iti: “Nimuzane imigabane ya kimwe mu icumi ishyitse mubishyire mu bubiko, inzu yanjye ibemo ibyokurya. Ngaho nimubingeragereshe, ni ko Uwiteka Nyiringabo avuga, murebe ko ntazabagomororera imigomero yo mu ijuru, nkabasukaho umugisha mukabura aho muwukwiza.” (Mal 3:10) Imvugo ikoreshwa yo “kugomorora imigisha” igaragaza ko hari igihe imigisha y’umuntu iba ihari ariko igomeye cg se ihishwe.
Yesu aratubwira ngo: “Genda muri kariya kazi, muri buriya buhinzi, muri buriya bworozi, muri buriya bucuruzi, ... ndaguheramo umugisha ariko ntiwiharire, umugisha ntube uwawe gusa. Igihe abigishwa bari bamaze kuroba ifi nyinshi cyane Yesu yarababwiye ati: “Nimuzane ku ifi mumaze gufata.” (Yoh 21:10) Iyo Yesu atweretse icyerekezo tukanaga urushundura kandi tukagira ifi turoba, tugomba kugira icyo tumuzanira! Igihe Simon Petero yari afite ikibazo cyo kubona umusoro, Yesu yamubwiye ati: “jya ku nyanja ujugunyemo ururobo, ifi uri bubanze gufata uyende, uyasamure urasangamo sitateri, uyijyane uyibahe ku bwanjye no ku bwawe.” (Mat 17:27) Mbere na mbere kubwa Yesu; hanyuma kubwa Petero! Ibyo Imana yaguhaye kwari ukugira ngo ukorere Imana kandi n’ibibazo byawe bikemuke ariko abantu bamwe iyo bamaze kugira imigisha bakemura ibibazo byabo ntibibuke gukorera Imana-uko niko bagenda bagomera imiyoboro y’imigisha ikomoka ku Mana. Akenshi Imana iduha umugisha idukuye mu bibazo igira ngo iduhindure umuyoboro w’imigisha y’abandi- ariko kenshi turikubira.
Wowe se ufite buhamya ki mu gutanga ku byo Imana yaguhaye ukora umurimo wayo? Yesu yarakubwiye ngo roba kubwe no kubwawe! Nyamara waravuze uti mfite byinshi bindeba: nishyura Banki; ndarihira abana amashuli; ndakodesha inzu yo kubamo; etc. Ibyo byose ni ku bwawe! Utunze kubwawe, wibagiwe ko ugomba no gutunga kubwa Yesu! Ibyo wibwiye ko bizatuma ugwiza ubutunzi nyamara utazi ko wigomerera imigisha! Dore ubuhanuzi bwa Hagayi bugusohoyeho: “Mwabibye byinshi ariko musarura bike, murarya ariko ntimuhaga, muranywa ariko ntimushira inyota, murambara ariko ntimushira imbeho, kandi n’ukorera ibihembo abibika mu ruhago rutobotse. Mwiringiraga kubona byinshi ariko dore byabaye bike, mubizanye imuhira mbitumuza umwuka wanjye” (Hag 1: 6;9)
Ni ukuri birababaje kubona turoba mu kiyaga kimwe n’abandi bagafata amafi twe tugafata ubusa. Dukeneye ko Yesu yatwereka icyerekezo cy’aho twanaga urushundura. Dukeneye ko Yesu agomorora imigisha yacu. Iyo tubayeho mu buzima bubi bitera Yesu agahinda. Niyo mpamvu atubaza ati: “Yemwe bana banjye, mufite icyo kurya?” Tumubwize ukuri kandi twemere icyo adutegeka bizahindura imibereho yacu.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 07/05/2021
Add a comment


c: text/html

text:
Uko turyama bisobanuye byinshi ! Urishimye? Urababaye? Ufite ibibazo? Uri mu rukundo rudasobanutse ?
“Imico yacu n’imierere yo mu bwonko mu gihe runaka bigaragaraira akenshi mu buryo turyama . Ibyo byemezwa na Dr Joseph Messinger, umuhanga mu by’ubuzima bwo mu mutwe (psychothérapeute) , mu bushakashatsi yakoze yifashishije amahotel ya Kyriad. Bakaba bari bagamije gukangura abantu ku bijyanye n’imimerere runaka igaragarira cyane mu buryo asinzira yifashe. Ibyo rero byitwa ururimi rw’umubiri cg uko umubiri wivugira (langage corporel ), bikerekana uwo uri we.
Ibitotsi bifata 1/3 cy’ubuzima bwacu. Umuntu ufite imyaka 60 , aba amaze gusinziraho nibura imyaka 20. Uko twifata turyamye ( positions) bikwiye kwitabwaho kuko bisobanuye byinshi.
Uko twifata gutandukanye bivuze iki?
Mu gihe bamwe bahitamo kuryama bagaramye , bakarambura amaguru, bagasobekeranya amaboko ku nda , abandi bo bazahitamo kuryamira urubavu ikiganza kimwe kiri ku musego giteganye n’itama .
Noneho mu gitondo bwenda gucya tugahindukira kugirango turuhure uruhande rwari ruryamiwe maze dusinzire neza udutotsi two mu rukerera. Icyo tutazi rero ni uko uko dusinzira twifashe akenshi bisobanuye byinshi ku buzima bwacu bikagaragaza uko mu bwenge bwacu hameze ndetse n’abo turi bo . Impuguke ku rurimi rw’umubiri (expert en langage corporel) Joseph Messinger, avuga buri positions 7 ziboneka kuri benshi n’ibisobanuro byazo.
Wowe uryama ute ? Twereke uko uryama natwe tukubwire ubutumwa umubiri wawe uba ushaka gutanga.
Yanditswe na Eddie Mwerekande/Muhabura.rw

robotstxt: allowed

filter: keep


text:
Umuramyi Chryso NDASINGWA yashyize hanze indirimbo nshya irimo ubutumwa bwa Pasika
Umuhanzi w’indirimbo zo kuramya no guhimbaza Imana, Chryso NDASINGWA yashyize hanze indirimbo ye ya gatanu yitwa ‘Byararangiye’ ikubiyemo ubutumwa bujyanye na Pasika. Iyi ndirimbo Byarangiye ikubiyemo ishimwe ry’ibyo Yesu yakoze ku musaraba. Ishimangira kwizera urupfu n’izuka rya Yesu ari imwe mu ngingo zikomeye mu buzima bwa gikristu kuko Yesu iyo ataza gupfa no kuzuka kwizera kwacu nta shingiro kwari kuba gufite.
Aganira na Nkundagospel, Chryso yavuze ko iyi ndirimbo Byararangiye yayanditse agasanga ubutumwa burimo buhura neza n’Urupfu n’Izuka rya Yesu bigatuma ayishyira hanze muri ibi bihe bya Pasika. Ygize ati: ”Nayanditse nk’uko nandika izindi [ndirimbo] nsunitswe n’ijambo ry’Imana kuko nkunda kuririmba ku mbaraga z’umusaraba cyane. Ngize amahirwe nsanga ubutumwa nahawe kwandika burahura neza na Pasika twizihiza”.
Uyu muhanzi yasoje asaba abakunzi be gukomeza kumushyigikira ndetse aboneraho no kubifuriza Pasika nziza.
Umuhanzi Chryso NDASINGWA ni umuririmbyi ubimaze mo imyaka ibiri aho afite indirimbo eshanu zirimo Ndakwihaye, Mu Bwihisho, Wakinguye Ijuru yanitiriye album ye ya mbere n’izindi. Akorera ubutumwa bwe mu itorero New Life Bible Church i Kigali.
Na mwe mushobora kureba iyi ndirimbo nshya munyuze hano


text:
Mu buzima bwacu bwa buri munsi dukenera ibikoresho bikoresha umuvuduko udasanzwe aha turagaruka kuri “hard drive” n’ igikoresho k’ingenzi kiba muri mudasobwa cyane cyane mu bijyane no kubika ibintu bitandukanye . Ni gute rero wayongerera umuvuduko mu gihe uri kuyi koresha?
Dore uko wabikora:
- Kanda kuri start button hanyuma andika ijambo “run”
- Andika sysedit.exe hanyuma kanda enter
- Haraza icyo bita system configuration editor
- Hitamo ahanditse system.ini
- Shaka ahanditse irq14=4096
- Noneho funga akadirishya wakoreragamo
- Restart mudasobwa yawe


text:
Iki gikorwa cyabereye mu Karere ka Musanze ubwo hasozwaga icyumweru cyahariwe kwita ku gihingwa cy’ibirayi, ku wa 18 Ugushyingo 2022 hatangwa ibikoresho bitandukanye bizafasha mu kazi kabo ka buri munsi.
Nizeyimana Antoinette ukorera ubutubuzi bw’imbuto y’ibirayi mu Karere ka Nyamagabe, yavuze ko “iyo baguhaye igihembo biba bivuga ko bagushimye, ni byiza gushimwa kuko bitera imbaraga bigatuma umutu yiminjiramo agafu aho atakoraga neza akongera.”
Karani Enock akorera ubuhinzi n’ubutubuzi mu Karere ka Nyabihu yavuze ko kuba abonye imashini ikoresha ikoranabuhanga mu gutera imiti no kuhira bigiye kumufasha bigabanye ibihombo yahuraga na byo ndetse binamufashe gukoresha abakozi bake.
Ati “Mu gihe cy’izuba duhura n’ingaruka nyinshi, cyane ko aho dukorera ni mu misozi amazi aba ari make. Rimwe na rimwe izuba ryavaga kare rigasanga imyaka itarera, tukavomerera bitugoye rimwe na rimwe imyaka igapfa. Ubu dufite icyizere ko cya gihombo tutazongera kukibona kubera iyi mashini.”
Nkenuye Museveni Jean Bosco uyobora urubyiruko rwize ubuhinzi, kuri ubu rutuburira ibirayi mu Murenge wa Kinigi, yatangaje ko guhabwa igihembo ari ibintu bakiriye neza kuko bigiye kubaha ingufu zizatuma bakomeza guha uyu mwuga ireme.
Aba bahinzi n’abatubuzi batangaje ko bishimiye gahunda ya BK Insurance aho igiye kujya yishingira ubutubuzi bw’ibirayi. Bavuga ko hari ubwo habonekaga ibiza bitunguranye bigatuma umusaruro w’imbuto uba muke, ibi byanagiraga ingaruka ku birayi biribwa.
Umuyobozi Mukuru wa Sosiyete y’Ubwishingizi ya Banki ya Kigali (BK Insurance, Alex Bahizi yasobanuye ko imbuto ari ingenzi mu buhinzi bw’ibirayi ikaba ari nayo mpamvu bahembye abatubuzi.
Ati “Abantu bakora muri urwo rugendo rwo gushaka imbuto, ubwoko bwayo, ubwiza bwayo, ubwinshi ndetse n’umusaruro izatanga; ni abantu bakomeye . Niyo mpamvu rero mu bantu twahembye harimo abantu batubuye imbuto neza kandi cyane bakazigeza no ku bahinzi, kugira tubashimire ko baba bakoze igikorwa cy’ingenzi.”
Yanavuze ko bajya kubaha ibi bihembo kwari ukubatera ingabo mu bitugu bitewe na zimwe mu mbogamizi babonaga bafite harimo ikiguzi, ugereranyije n’urugendo bakora kugira ngo batubure imbuto kugeza aho igereye ku muhinzi kuko rusaba ubwenge kandi rukanatwara igihe.
BK Insurance yatanze ibihembo mu byiciro birimo urubyiruko, abagore ndetse n’abagao bose babaye indashikirwa mu butubuzi. Ibikoresho byatanzwe bifite agaciro k’asaga miliyoni eshanu z’amafaranga y’u Rwanda.
BK Insurance imaze umwaka n’igice yishingira igihingwa cy’ibirayi, igiye gutangira kwishingira imbuto y’ibirayi binyuze mu masezerano n’ikigo gikora ubutubuzi bw’ibanze SPF/Ikigega; aho umutubuzi uzajya agura imbuto muri iki kigo azajya aba afite ubwishingizi.


text:
Abagize Inama y'Igihugu y'Abagore mu Karere ka Ngororero basinyiye guhashya ibibazo bikibangamiye imibereho myiza y'abaturage, birimo kugira imiryango yo mu midugudu itarangwamo amakimbirane, umuryango utarangwamo imirire mibi n'igwingira, umuco w'isuku n'isukura ku isonga n'ibindi.
Ni igikorwa cyabaye ejo hashize muri gahunda y'inama rusange isanzwe y'inama y'igihugu y'abagore ku rwego rw'Akarere ka Ngororero. Hasinywe kandi imihigo ya 2022 â" 2023 hagati y'ubuyobozi bw'akarere, imirenge n'Inama y'Igihugu y'Abagore ( CNF).
Umuhuzabikorwa w'Inama y'Igihugu y'Abagore ku rwego rw'Akarere ka Ngororero Mukeshimana Marie Claire yashimiye Perezida wa Repubulika y'u Rwanda Paul Kagame wahaye umugore ijambo, agatuma atinyuka none ubu umugore akaba agira uruhare mu iterambere ry'igihugu cye.
Yavuze ko umugore wa Ngororero atazapfusha ubusa ayo mahirwe yahawe  ahubwo ko azafata iya mbere mu gushyira imbaraga ahakiri intege nke  harebwa ibibazo bicyugarije umuryango bakabikemura.
Yibutsa ko kuri ubu umugore yahawe byose. Yagize ati : ' BDF ni kimwe mu bisubizo Perezida wa Repubulika  yaduhaye kugira ngo hatezwe imbere imishinga mito n'iciriritse aho umugore ufite umushinga cyangwa wihangiye umurimo  yishingirwa ku kigero cya 75%.'
Nk'uko abishimangira ngo inkunga zihabwa umugore wikorera igihe yujuje ibisabwa ngo zatuma umugore agira aho agera yubaka umuryango utekanye.
Uhagarariye Police mu Karere ka Ngororero J. Kayihura yibukije abagore ko bifitemo imbaraga zikomeye cyane ko ari ba mutima w'urugo.
Yagize ati : ' Umutima n'urugingo rukomeye. Abagore muri ibihangange. Mufite imbaraga zitagaragara. Mubyara abana mukabaha uburere. Ni ibintu tubashimira.'
Yabasabye gukomeza gushyira imbaraga mu burere bw'abana hagamijwe kugira umuryango utekanye, aho abawugize bafatanyiriza hamwe gushaka igisubizo kibibazo biwugarije.
Ishoramari si iry'abagabo gusa
Mukahigiro Laurence, utuye mu murenge wa Ndaro, mu Karere ka Ngororero, akaba ari umupfakazi ukora ubukorikori, yatanze ubuhamya bw'ukuntu yari umukene cyane, aza guhera kuri duke atangira adoda amatapi, akora ibikapu byo mu bikongorwa by'ibisheke, inkoko ziva mu rufunzo bikaba byaratumye abasha kugera ku rwego yitabira amamurikabikorwa mpuzamahanga aho ajya mu bindi bihugu kumurika ibihangano bye.
Ni ibikorwa yatoje bagenzi be yabashije kubumbira muri koperative, akaba amaze kurihira bamwe mu bana bafite imiryango itishoboye amashuri. Kuri ubu, afite umudari wo ku rwego rw'igihugu, wo kuba ari indashyikirwa mu bukorikori.
Ni igikorwa gishimwa na Sano Emmanuel, uhagarariye abikorera mu Karere ka Ngororero ariko akavuga ko umubare w'abagore batinyuka kwikorera ukiri hasi cyane ugereranyije n'abagabo.
Yibutsa abagore ko ishoramari atari iry'abagabo gusa ahubwo ko n'abagore baryinjiramo bigashoboka . Ati : ' Amahirwe arahari agenewe abagore. Nimuyabyaze umusaruro muri benshi bityo, bigirire umumaro umuryango wose.'
Mu mpanuro z'umushyitsi mukuru Annoncée Manirarora, yashimye ibimaze kugerwaho n'abagore bo mu Ngororero, akebura ba mutima w'urugo, avuga ko bahawe byose ariko  ko hari ibyo atishimiye, agira ati : ' Niba twemera ko turi kujyana na Nyakubahwa Perezida wa Repubulika, ntabwo ari twe dukwiye kuba aba mbere mu kugwingiza abana. Turambiwe igisuzuguriro. Ese turi mu ngamba cyangwa turajenjetse? Ibintu bimwe nitutabirakarira ntabwo bizakunda.  Reka imbaraga twahawe tuzikoreshe.'
Yibukije abagore ko bahawe amahirwe yose ashoboka ko bityo, bakwiye kugira ibikorwa byinshi, amagambo akaba make.
Mu Karere ka Ngororero, abagore bageze kuri 53% by'abaturage batuye ako karere.
Yanditswe na Rose Mukagahizi
Â
Â
The post Ngororero: Ba Mutimawurugo basabwe kudapfusha ubusa amahirwe bahawe appeared first on IRIBA NEWS.
Source : https://iribanews.rw/2022/09/08/ngororero-ba-mutimawurugo-basabwe-kudapfusha-ubusa-amahirwe-bahawe/


text:
Amatara yo murugo yita kubuzima bwabantu hirya no hino mubihugu bitandukanye.Umuriro wagabanutse urumuri rutuma ubuzima bugira umutekano.Ihindagurika kandi ihindagurika urumuri ruringaniza urumuri rutanga icyerekezo cyerekezo cyiza.IP65 yamurika irashobora gukumira amazi nubushuhe bwinshi.Hejuru RA na CRI bituma imibereho yawe ibaho.Umucyo mwinshi utuma urumuri rugira ubuzima bwiza.Igiciro cyumvikana hamwe nogukoresha byoroshye bituma fagitire yawe iba mike.
Ibintu by'ingenzi:
1, Ikigereranyo cyumuriro.30min, 60min & 90min
2, CCT na Bezel Birahinduka
3, IP65 & Tilt
4, Kutagira umurongo & LOP IN / HANZE.
5, Impinduka zinyuranye zishyiraho Itara rimwe.
6, CCT ihindure + Dim to Warm gushiraho itara rimwe.


text:
102012
Mbangurunuka, va ibuzimu ujye ibuntu: dukeneye ko ureka pseudonyme, ugatangira ibitekerezo byawe ku mugaragaro. Dukeneye kujya impaka zimbitse nawe!
En date de : Mer 24.10.12, Mbangurunuka Paul a écrit :
De: Mbangurunuka Paul Objet: Komera cyane! Soma!À: « nahimanathom@yahoo.fr » Date: Mercredi 24 octobre 2012, 20h58
Padi, uri umuswa w’umuhanga!
Komera cyane!
Ntangiye nkubwira nti “uri umuswa w’umuhanga”, attention simvuze umuhanga w’umuswa. Uti kubera iki?
Nasesenguye neza uburyo wasesenguye inyandiko yanjye yo mu ibaruwa nakwandikiye ku cyumweru, taliki ya 21 Ukwakira 2012, nongeraho kuba utarabashije kunsubiza, nsanga uri umuswa w’umuhanga, kuko ubuswa murabuvukana (abahutu), buri mu murage wanyu w’amateka mwagize guhera mu imyaka magana ane n’imbere ho gato. Ariko uri umuhanga kuko washoboye guhabwa ubwenge (mu mashuli na experience y’ubuzima wanyuzemo) ariko utarabuvukanye. Urugero rw’ibi mvuze, narwo urusesengure urasanga ibyo nkubwiye aribyo, kuberako ubwenge bw’ubuvukano ntaho bujya niyo wakora accident cerveau ikangirika, urabugumana. Ariko, ubwenge bw’ubutirano burahanagurwa bigashoboka pe!
Urugero ( aho mbeshye unyomoze) : Col kanyarengwe Alexis, yabaye maneko igihe kirekire kubwa kinani, yari umuhanga kuburyo byageze naho kinani amwikeka amababa (kubera bwabwenge butirano), aramwikiza. Uyu mugabo yigeze arahari ko azongera kuvugana numututsi aruko aho bamukuruye hakaza uruhara hameze umusatsi. Ariko, kubwubuswa abahutu muvukana, yasanze abanyabwenge nyabo, arozwa asubizwa mubuswa bwe, apfa arikizenzegere.
Pasteur Bizimungu, ni umuhutu wavukanye ubuswa bw’inkomoko, azaguhabwa ubwenge butirano aza kwisunga abubwenge bw’ukuri (aha ubuswa kamere bwasumbye ubwenge butirano), arozwa arakeshwa yisubirira mubw’ubuvukano, uko ari ubu murakuzi.
Major Lizinde Théoneste, yabaye umunetsi ukomeye kungoma ya kinani (kubera ubwenge buhahano), arabohozwa afunzwe, agana banyirubwenge bw’ukuri. Niba ibivugwa aribyo koko, ko ariwe watanze ikarita yahoguhanura indenge ya kinani, aha mpita nshyiraho akabago ko ubwenge buhahano bwaruswe n’ubwenge bw’inkomoko aribwo buswa.
Gen Gatsinzi Marcel, ni umuhanga wuzuje ubwenge buhahano mu mutwe we, bituma aba chef d’Etat Major muri Genocide yakorewe Abatutsi, aza nokuba Minister of defense ku ingoma nyangoma, niba koko uko babivuga ariwe wagambanye Kanombe igafatwa, aha ntagushidikanya ubwenge butirano bwaruswe na bwabwenge karemano bw’abahutu (ubuswa).
Twagiramungu Faustin, ubunyabwenge butirano yabwujuje umutwe we ageza aho azana nuruhara, ni umuhutu utavangiye, ariko yemeye ko ubwenge nkomoko buruta ubwenge buhahano yujuje, agambanira bene wabo barahirima nawe nuko yisubirira mukangaratete (yasubiye mubuswa yavukanye), ubu uko yimereye ryabara uwariraye (c’est un politicien kumunwa gusa, kandi yarigeze kuba umunyapolitiki w’ibikorwa) Ubu Nyakubahwa Perezida avuze ngwino nguhe umwanya w’ubusenateri sha Twagiramu, yamanuka nk’uwameze amababa atanasezeye.
Gen Rwarakabije Paul, yarumugabo w’umukomando wujuje ubwenge butirano, ayoboye FDLR yaramaze ibintu iri hafi kugera Kigali, bihuza nuko ubwenge bw’inkomoko buruse ubutirano yahawe, niko guhita aza kozwa, arozwa koko aracya, umutwe warukomeye yayoboraga abigizemo uruhare, usigara aribigwari birasa amashaza. Uwari Gen, yarogejwe, none turetse théorie tukajya pratique twabyita nkaho bingana na General w’ubwenge-buswa bw’inkomoko ubu ahwanye na Sergeant w’ubwenge buzima bw’inkomoko niba uyu atanamuruta.
Gen Gerome, Gen Ndindiriyimana, Col BM Habyarimana, nabandi nkabo nabo nuko, reka nigire kuri rurangiza wavubaha, Rwigema Pierre Célestin, uyu rwose yahise yerekana isura nyayo yabahutu koko, muri inanga nako inanga icurangwa neza muri amadebe kuko niyo ataryoshya umuziki. Rwigema ni umwe mubahutu bahawe ubwenge butirano, kugera naho atinywa, kugera naho hasabwa ingufu nyinshi cyane kumurwanya (kuba yarabaye Minister w’intebe birabigaragaza ko yari igihangage mubwenge butirano). Nyuma yozwaho ariko ntiyacya neza ariruka. Uko bwije uko bukeye ni uko ubwenge buhahano bwagendaga burutwa nubwenge(ubuswa) bw’inkomoko, ejobundi bigera kuri point zéro, aba amanutse atarwambaye ngo yozwe acye neza.
Nonese Padi, twiganinire ntabitutsi nshyizemo kuko nabonye comments nyinshi baranyihaye ngo naratukanye ariko sorry rwose sinarinziko gutuka ingirwamuntu ari ikibazo (ingirwamuntu kuko igice kinini kigize abahutu gisa nk’inyamaswa. Eg, Imivubu ndavuga amazuru ameze nkayingagi, chimpanzee cg se imvubu, kuba igicindigiri, umubiri udakeye unakomeye(aha nkahita mbereka ko mutubeshyera Abatutsi tutabihaye, kuko biramutse aribyo mwajya muturamutsa mudukoze mu ntoki tukabasubiza urushyi kuko muba mutubabaje, cg tukanga kubasuhuza ariko turihangana tu!), kutamenya ubwenge muntu, kutavuga ururimi rwawe neza, kwica uwo mutagiranye ikibazo, caractéristiques ni nyinshi nawe wakongeraho kuko uri umuhanga w’ubwenge buhahano!); urasanga aba mvuze hejuru ubarenze, ubu koko wiyemeje kuba umuvugizi wabahutu wiyibagiza ko ubwenge buhahano ufite buzarutwa nubwenge buvukano(kamere), hanyuma ukozwa ugahinduka nawe igisenzegere nkabariya bose. Reka wita umwanya wawe, ikomereze kuri aritari ushyireho Abakiristu (kuko uko wigisha Bible ni ko uba utekereza uko uri butange inyigisho mubahutu), nahubundi urwananiye ibi bisenzegeri navuze haruguru siwowe uzarushobora Padi, have have rwose ndakugira inama ntabwo nkuroha. Ubuse ubwenge bwanyu (abahutu) ntiwabwiboneye koko? Ubu mwese usibye wowe ndabafite, barahurutuye amamessages bantuka sinakubwira kubera bwabwenge kamere bwaruse ubutirano, ntanubwo bibutse kumenya cg kwibaza bati : Uyu Mbangurunuka arasha kugera kuki? Nanjye copy paste nyifatira hafi ngeza za coordonnées mububiko zikwiriye hato hatazagira nuba agifite bwabwenge buhahano nka we Padiri, akazisiba zitarakorerwa ubugororangingo n’isesengurwa.
Yewe Padi kuyavuga siko kuyamara, ngaho akazi keza, ariko ukangurire abahutu kurwubaka aho kurusenya kuko turi mubihe bibi. Nkawese abahutu kubera bwabwenge buswa karemano birirwa bahwihwiswa ko twahagarikiwe zimwe mumfashanyo ngo kuko Perezida ngo haribyaha yakoze.
Nyumvira nawe Padi, koko? Ubu iyo muba abanyabwenge nyabo mwariguhita muvumbura ko impamvu abazungu baduhagarikira imfashanyo, ari uko igihugu cyacu gikataje mu iterambere, bityo bakajiginwa bakagira ishyari ko tutazongera kujya kubapfukamira. Bagahitamo kudukubita inkoni muntege ngo tutagera aho tugiye vuba (vision 2020), ariko bakiyibagiza ko kuva Uganda 1990 kugera Kigali 1994, twaryaga imvungure gusa tugasomeza amazi hanyuma tukabasha kurasa, kwica, kwirukankana urusimbutse (kuko uwarokotse ni Umutusi) kandi yaryaga umuceri uvangiye inyama, akarenzaho byeri.
Padi, ngaho komera cyane, nzakugeraho muminsi iri imbere (kuko address yawe nzayikura muriziriya zabayoboke bawe), hanyuma tuganire kubyo kozwa ubwenge bwawe karemano(ubuswa bw’abahutu bavukana) butararuta ubwenge bwawe bwinshi buhahano. Abo bahutu bawe ubwabwire uti Mbangurunuka ntabanga gusa, ahubwo abangurunuka byasaze, wowe ugifite ubwenge buhahano wibaze impamvu mbere nashoje mvuga Umurimbuzi w’ubwoko hutu, aho kuvuga umwicanyi w’ubwoko hutu.
Niba uzi kugenekereza neza urasanga ayamagambo yanyuma mvuze afitanye isano nayo natangiriyeho, cg reka ngufashe. Ni ukuvugako tubigize nka équation, tukica ubwenge buhahano, hanyuma tukica n’umwicanyi w’ubwoko hutu, hazasigara Ubuswa karemano na Umurimbuzi w’abahutu, bitanga igisubizo ko ntangoma hutu izongera kubaho mu Rwanda kuko ntabategeka batariho.
Urakoze kwihangana gusoma inyandiko ndende!


text:
Ni inama y’umutekano yabaye ku gicamunsi cyo kuri uyu wa 10 Gicurasi 2022, ihuza Abaturage n’Ingabo dore ko ari hafi y’ikigo cya Gisirikare cy’ahazwi nko kuri Pasa, muri metero nke ngo ugere mu Gacurabwenge ahari umusigiti woherejweho Ingurube. Abaturage basabwe ko nta kongera kuvogera Umusigiti ngo bohereze cyangwa se banyuzeyo ingurube kuko babizi neza ko iri tungo ku mu Isilamu ari icyizira. Babwiwe ko uzongera azaba ashaka “Akamunani”.
Iyi nama, yabaye nta muyobozi mu nzego z’ibanze kuva ku rwego rw’Akagari kuzamura wari uhari kandi mu busanzwe uyu aba ari n’umunsi wahariwe Inteko z’abaturage, byongeye ikaba yari yabereye ahantu hari ikibazo kibangamiye abayoboke b’idini ya Isilamu bohererezwa cyangwa bakanyurizwa ingurube ku Musigiti, ibyo bamwe mu baganiriye na intyoza bavuga ko banenze.
Gusa, bashima Ingabo kuko ngo iteka zibaba hafi ndetse no mu buzima bwabo bwa buri munsi bakaba bahura kenshi kuko baturanye n’ikigo. Bashima inama n’impanuro bahawe n’ ingabo ubwo zabaganirizaga zibabwira uko bakwiye kwitwara, batabangamira abavandimwe badahuje imyizerere mu bijyanye n’ubuyobokamana. Bahamya ko inama n’impanuro bahawe zabanyuze ko kandi bagiye kuzubahiriza.
Muri iyi nama kandi, abaturage beretswe Gitansi y’amafaranga(dufitiye kopi), ibihumbi mirongo itatu(30,000Fr) yaciwe umuturage uherutse kurekura ingurube ze zikajya ku musigiti, ibyafashwe nk’ubushotoranyi bikanakurura ikibazo. Abaturage, basabwe kureka ubushotoranyi, bagaturana batanduranya, ko kandi uzahirahira yongera kurekurira ingurube ze ku Musigiti cyangwa se kuzihanyuza azaba ashaka“Akamunani”.
Isomere hano inkuru yabanje umenye uko ikibazo cy’ingurube ku Musigiti cyaje;Kamonyi-Gacurabwenge: Hari ubushotoranyi bw’abaturage bajyana ingurube ku musigiti
Muri iyi nama, abaturage baganiriye ku bibazo bitandukanye birebana na gahunda za Leta n’ubuzima rusange, bahabwa umwanya uhagije wo kubaza ibibazo. Gusa ku kijyanye n’ingurube ari nacyo cyatinzweho cyane, basabwe ko n’abazijyana ku isoko cyangwa se abazivana yo, bajya bakoresha umuhanda munini uhari aho kujya kunyura iruhande rw’umusigiti nk’abashaka gushotorana, cyane ko n’ubundi aho inzira bajyaga kunyura iri ari mu butaka bw’Idini ya Islam.
intyoza


text:
Home > Amakuru Yose > Amakuru mashya > Mu Rwanda > Insigamigani kugenda nk’Abagesera wakomotsehe?
Uyu mugani bawuca iyo babonye umuntu uvuye mu bo bari kumwe akanyonyomba adasezeye ni bwo bavuga ngo naka agenda nk’abagesera. Wakomotse ku munyabugesera witwaga Muganza wiyahuye muri Cyohoha, i Bugesera (ubu ni mu Karere ka Bugesera) ahayinga umwaka w’i 1400.
Umwami Cyilima Rugwe amaze gucyura umugore wa Nsoro Bihembe witwaga Nyanguge nyina wa Kigeli Mukobanya ari bwo mu Rwanda bahimbye umugani uvuga ngo "Umwami uraguza yatsinze ubuguza" bavuga ko Nsoro yahugiye mu gisoro na we Rugwe agahora araguriza gutsinda u Bugesera).
Nsoro umwami w’u Bugesera yari afite umugaragu we w’umutoni akitwa Muganza. Bukeye u Rwanda rumaze gutsinda u Bugesera , Muganza aracika acikira i Burundi. Ahageze bamufata nabi ajya i Karagwe. Agezeyo bamufata nabi nk’i Burundi na ho arahava.
Mu nzira agenda, ngo aribaza ati "Mbigenje nte? ko ninjya mu Rwanda bazanyica kuko nari umutoni wa Nsoro". Apfa kwihangana asubira i Bugesera agezeyo ahasanga umunyarwanda wahagabanye witwaga Gasigwa, akoma yombi ati "Nyagasani mutware w’i Bugesera nje kugukeza uzandeme amaboko n’amaguru."
Nuko Gasigwa aramwemerera, Muganza agumya kumuhakwaho kugeza igihe amugabiriye inka eshatu z’umuriro. Amaze kuzibona yongera kwibaza ati "Ubu ko ngiye guhakwa ibututsi kandi nari umugaragu w’ibwami bizamera bite?", Ubwo yavugaga ko yari umugaragu wa Nsoro. Yegera Gasigwa aramubwira ati "Naragushimye ko wampaye inka y’umuriro, none ndagusaba ko uzansohoza no kuri Cyilima".
Gasigwa abaza Muganza ati "Ese wabonye ko njye naguhatse nabi?", Muganza ati "Icyo mbigusabira ni uko wamungezaho nkishingana, kuko mu Bugesera bampiga bavuga ngo ko nari umutoni wa Nsoro". Gasigwa ati "Nzamugushyikiriza’’.
Bukeye basanga Cyilima i Kigali. Bagezeyo, Gasigwa abwira Cyilima ati "Nkuzaniye Muganza uyu wahoze ari umutoni wa Nsoro yansabye kumukuzanira ngo mwibonanire ngo hari icyo ashaka kukubwira’’. Bahamagaza Muganza, Gasigwa aramusohoza ati "Nguyu Muganza wansabye ko nzamukugezaho ukamushingana mu Bugesera kuko bamwanga bamuhora ko yari umutoni wa Nsoro".
Rugwe yumvise ko Muganza yari umutoni wa Nsoro biramushimisha kuko namuhaka akamutonesha azamuyoborera u Bugesera. Yari azi imico yabwo. Cyilima abwira Gasigwa ati "Taha na we Gasigwa turamugumanye’’.
Gasigwa asubira mu Bugesera, Muganza asigara i Kigali kwa Cyilima Rugwe. Arahakwa ubuhake buranoga, Rugwe aramutonesha kugira ngo azamuyoborere u Bugesera. Haciyeho iminsi Cyilima atumizaho Gasigwa ngo aze amwitabe. Gasigwa araza n’i Kigali , Rugwe ati "Nshakira inka ijana n’imisozi ijana ubimpere Muganza".
Gasigwa ati "Ni byo gupfa nzajya kubimuha’’ Rugwe ati "Bizapfa ubusa bite?’’ Gasigwa ati "Nuko wabinyaze Nsoro none ukaba ubisubije mwene wabo’’. Ibyo Gasigwa yabivugishijwe n’ishyari kuko yari yabonye Rugwe atonesha Muganza.
Cyilima abwira Gasigwa ati "Ntacyo bitwaye nzaba mbyirebera’’. Ubwo Muganza abona inka n’imisozi akomeza n’ubutoni bwe. Gasigwa abonye Muganza atonnye cyane ishyari riramushengura akeka ko bazamugabira n’ibyo arimo.
Nuko kuva ubwo, Gasigwa agandisha ya misozi Muganza yagabanye. Muganza yatumiza ingemu akazibura.Bukeye inzara imaze kumurembya n’abo bari kumwe, Gasigwa yoshya bagenzi be n’abagaragu ba Cyilima ngo bazabwire Muganza bamukangisha ko Cyilima agiye kumutanga akamukurikiza Nsoro. Muganza amaze kubyumva ashya ubwoba n’abo bari kumwe. Ni ko gucika ijoro ryose ajya kwiyahura muri Cyohoha.
Bukeye muri iyo minsi, Cyilima abaza abo bari kumwe ati "Ko ntakibona Muganza aba he?" Abandi bati "YARATASHYE’’. Cyilima ati "Agataha atamennye?" Abandi bati "Ni ko Abagesera bagenda’’.
Ni yo nkomoko y’iyo babonye umuntu unyonyombye adasezeye bavuga ngo "Agiye nk’Abagesera’’. Byaturutse kuri Muganza uwo bateye ubwoba akagenda adasezeye akiyahura muri Cyohoha.
Kugenda nk’abagesera: Kunyonyomba rwihishwa, kugenda udasezeye.


text:
Ibyerekeye Isosiyete
DEGE ni imwe-imwe itanga igorofa yawe hamwe ninkike zumuti.
Yashinzwe mu mujyi wa Changzhou, Intara ya Jiangsu mu 2008, Yibanze ku bushakashatsi, iterambere, umusaruro no kugurisha ibikoresho byo hasi no ku rukuta.
IkirangaIbicuruzwa
Amakuru
-
NIKI CYIZA CY'UBURYO BWA SPC?
Igorofa ya SPC iguha isura nziza yubutaka bukomeye, utabungabunzwe.Ubu ni ejo hazaza ho hasi;amabara atangaje, karemano, ahujwe nigihe kirekire cya laminate na vinyl hasi.Uyu munsi tuzamenyekanisha inyungu za SPC Igorofa kuburyo bukurikira: Amazi Yirinda cyane P ...
-
Niki hasi ya WPC, SPC na LVT?
Inganda zo hasi zateye imbere cyane mumyaka icumi ishize, kandi hagaragaye ubwoko bushya bwa etage, muri iki gihe, hasi ya SPC, hasi ya WPC na LVT hasi biramenyekana ku isoko. Reka turebe itandukaniro riri hagati yubwoko butatu bushya bwo hasi .Igorofa ya LVT ni iki?LVT (Lu ...
-
Nigute ushobora guhindura inzu yawe vuba na etage ya SPC?
Igorofa ya SPC ni ibikoresho byoroheje kandi bitangiza ibidukikije, bikwiriye cyane cyane kuvugurura amagorofa ashaje.Igihe cyose igorofa yumwimerere ihagaze neza kandi iringaniye, irashobora gutwikirwa neza, kugabanya umwanda wimitako no kugabanya ikoreshwa ryibikoresho, givin ...
-
Nigute ushobora gusukura hasi ya SPC?
Inama zo gusukura hasi ya SPC Inzira nziza yo guhanagura hasi ya SPC ni ugukoresha sima yoroheje kugirango ukureho umwanda.Igorofa yawe ya SPC igomba guhanagurwa cyangwa kuyikuramo buri gihe kugirango isukure kandi wirinde kugira umwanda n ivumbi.Kubuzima bwa buri munsi burenze gukama cyangwa vacuumi ...


text:
Amakuru avugwa hirya no hino ku isi ni itabaruka ry’umubyeyi Rév. Pasiteri Makombe David, umwe mu aba Pasiteri batangije ivugabutumwa mu misozi miremire yo muri zone ya Fizi, Mwenga na Uvira, mu Intara ya Kivu y’Amajyepfo muri Kongo Kinshasa, akaba yitabye Imana uyu munsi ku wa 22 Werurwe 2021.
Rév. Pasiteri Makombe David yakoze umurimo w’Imana haba mu Abanyamulenge n’andi moko atuye mu Intara y’Amajyepfo, abantu benshi bakiriye agakiza binyuze muri uwo mukozi w’Imana, kuri ubu wari ugeze mu zabukuru aho yararengeje imyaka 80 y’amavuko.
Amakuru dukesha ”mukirambi.com” avuga ko abakozi b’Imana kimwe na Rév. Pasteur Makombe batumye bamwe mu abakoreraga imirimo ya satani yo mu mwijima babivamo, bemera Imana barakizwa harimo icyo bitaga “Uguterekera”, ibi babikoreraga ahantu habugenewe bitaga “mu gitabo”, hari ahantu cyane munsi y’igiti babaga barageneye icyo gikorwa, haba hasa n’ahejejwe mu myumvire yabo.
Aho niho bajyaga gusengera batakambira Abakurambere ngo babafashe mu bibazo babaga bafite.
Uburyo bwa kabiri babwitaga “Ukuraguza”, ubu buryo byakoreshwaga mu gihe uwabaga afite ikibazo yagendaga gushaka “Umupfumu”, akamusaba ko amusabira ku bakurambere kugira ngo bamukemurire ikibazo. Umupfumu yabaga ari umuntu umeze nk’umunyempano wabashaga kuvugana n’abakurambere mu buryo bworoshye.
Uburyo bundi bakoreshaga ni ibyo bitaga “ Kubandwa”, ubu buryo nabwo babukoreshaga ahanini byasabwe n’abakurambere babaga basabye ufite ikibazo akorerwa uyu muhango wo kubandwa, kugira ngo ikibazo cye kibashe kugemuka.
Umuhango nyiri zina wo kubandwa waberaga mu ishyamba, byarangira bakaza gukora ikimeze nk’umunsi mukuru mu rugo, hakabagwa inka bakazana n’amayoga n’ibindi. Abakorewe uwo muhango babitaga “Imandwa”.
Ikiganiro yagiranye n’abanyamakuru, Rév. Pasiteri Makombe David, yatangiye asoma Matayo 4: 18,ijambo ry’abarobyi, ”nimunkurikire nzabahindura kuba abarobyi b’abantu”, ati ”twari abungeri b’inka, natwe yaduhinduye kuba abarobyi b’abantu”, yongeye Yohana 16: 13, ”umwuka naza azabayobora mu ibintu byose azababwira ibyenda kuba”,
Mu 1942 nibwo yatangiye aragiye inka atarakizwa, inzoga iramufata inka zimara imyaka y’abandi, nijoro ajya imuhira afite ubwoba, agenda kugira ngo arebe inka ko zatashye, ngo aho bukera ntituzi aho uzaseruka.
Bukeye atangira kwirwarisha, bati umuntu yarwaye yanizwe n’abazimu, nijoro babwira umubyeyi, mu gitondo bajya kuraguza, arababwiraga ngo ni uko batamushakiye yafashwe n’abazimu, bamuha ibyokurya akabyanga, bukeye bamuhaye ibiryo atangira kurya.
Nyuma y’iminsi 2, bemejwe na Samuel Ntakandi na Marc Sana, bemeye ari abantu 3 ariko bagenzi be ntibabikomeyeho, bukeye ajya gusenga Uvira, uwo munsi agura igitabo cya Agano, atazi gusoma, umugabo bita Bitwenge akomeza kumwigisha gusoma, icyo gihe bakabita babitaga abanyamasomo.
Umunsi wa 2 sé aravuga ngo umwana we yasaze ngo abaye nka Sebayani, icyo gihe yazanye agakaye katanditseho, baramwanze bamuha akati ngo yabaye ”ikirara”, bukeye sé amutuma mu kiraro, hari nko kugutuma ”irerege”, amuhungishije kugira ngo atazajya ajya guterana gusenga, kuko ageze yo Sebayani yari Umu Gaturika naho Matayo Mwungura yari umu Protestanti, Sebayani yamwigishije ”alphabet”, amubwira uburyo bazajya bandika urwandiko bungikanya amagambo.
Aho hari mu Magunda bukeye ajya iwe ajyanye ako gakaye, amwandikira alphabet yose, nyuma y’iminsi 2 aba yabimenye, umunsi ukurikiraho amwigisha kwandika, yandika urwandiko ararumwohereza, amubwira ko yabimenye, umwaka ugiye gushira arongera arasuhura, hanyuma ajyana ako agatabo ka Agano n’ikayi.
Uwakizwaga wese baramwirukanaga, kuko yabaga yariye inkoko, umwaka utaha arasuhura ajyana Agano n’Agakayi, yari akiri umukristu, iryo cyi ryabayeho icyo bita ”Nyakotsi”, ni umuriro wabaye mu ijuru ariko ugatumbagiza umwotsi kimwe n’umwotsi w’igicaniro mu ijuru abantu bakavuga ngo ni Nyakotsi, ngo abirebe aravuga ngo ”imperuka irabaye”, aririmba indirimbo ya wokovu ivuga ”siku moja mavuno yataiva kabisa baada ya hayo hukumu”, abandi bari abapagani.
Agarutse asanga imuhira barimutse, ahinduye inka ku mugoroba asanga barimukiye mu Magunda, icyo gihe Mwungura yabanaga na Sé, bamuzanira umukobwa wari umunyeshuri wa Mwungura, baramwubwira bati ”nywa inzoga, aranga”, baramutuka bati, soma rimwe gusa, barasutse aramize, impundu ziravuga, satani aba aratsinze, aba umukristu.
Matayo Mwunguru amaze kwimuka, agiye i Mushojo, hari Kajabika yari atarashaka na Bitwenge icyo gihe yari afite abagore 2, ariko yari umukristu, bukeye bajya kubatizwa i Remera, aca inigi, icyo gihe Makombe yari atarabatizwa.
Bitwenge amaze gucagura umugore kandi amaze guca inigi, abo iwabo w’umugore wari wemeye Imana asubiye iwabo banga kumwakira ahita yiyahura mu kiraro kuko bari bavuze ngo ntakagaruke, abuze iyo ajya yinjira mu iruri ariniga, abo iwabo w’uwo mugore wa 2 yinjira mu iruri ariga, yimanitse mu karuri, abantu bakunze kwibaza urubanza rwe uko ruzaba.
Kajabika ajya i Uvira, Matayo arimuka ajya mu Mibunda, asigara wenyine amara imyaka 7 ntiyamenye uko yahangutse, arongera anywa inzoga, arongera arasuhura, yasubiye inyuma yarabatijwe, akabyina imbarato.
Mu 1949, bukeye bimukira mu Mibunda haba igiterane kwa Mwungura Kuwimbogo, mu Turambo, mbere y’icyo giterane, inkuba ikubita abantu iwabo barapfa, mbere yo kujyayo babanzaga kunywa umuti, abakristu bababwira kubanza kuwunywa barabyanga.
Rév. David Makombe na we yitabiriye icyo giterane, ahageze ajyayo kuko yaragiye kubushashura, burasubira buragaruka, na we barabimuha, aranga, ati ndi umukristu na we ngo ntabimwa, bamuha akato, bakamuha ibyokurya bati ubirye nutabimara turabimena, icyo gihe yajyanaga na Eliya Ngerenge na Amosi Butoto ni bo bakajya bajyana bamaze gukizwa.
Mu 1950 ushize, ubukristu ni ho bwasubiye gutangira ni bwo yabatijwe i Gakuku kwa Pasteur Petero Njwika, ni we wababatije, ni aho ikanisa ryatangiriye, umwuka nuza azabigisha nibyenda kubaho byose, nibwo uramusho yamanutse, abantu icyo gihe nibwo abantu batangiye imikutano, nta mashuri yarahari.
I biterane cyangwa i Mikutano yagiye iba aho bita ku Itara, Nyagisayo, kwa Kabemba, umukutano wajyaga uba bavuzaga ingoma bakaza biruka nka abahunga, babasengera bakuzura umwuka, batangira kwandika, abantu batangira kuba benshi.
Daniel Mutumitsi ni we mugabo mukuru wemeye mbere ntibongera kwirukana abato bemeye, ntibongera kubirukana, haba ububyutse bwinshi, abantu batangira kubaka ama kanisa, abantu basengeraga mu mazu, mu Turambo, icyo gihe abazungu barabirukana, basubira Mushojo no ku wi Giti, icyo gihe bamusengera ku ubuhudumu, yasengewe na Mwungura.
Icyo gihe yahise ajya mu Minembwe, kuko Mibunda bari bayirukanywemo n’abazungu, bageze mu Minembwe bahitira ku wa Nyarusuku, yari umuhudumu, abandi bahitira mu Muzinda, abari bamaze kwemera bahitira ku wa Nyarusuku, no ku wo i Gishigo, bakomeza gusenga no kwinjira bagahurira hanze, bagasenga, basanga ba Byicaza, umuhudumu mukuru na ba Yunusi.
Umwaka ushize bongera barabirukana bati bagiye kuhashira inka, barabirukana bajya i Rukombe mu 1952 bubaka umuhana bitaga uwa Abakristu gusa, abandi bajya ku Ibereshi no kuri Nyabibuye. bukeye Ababembe bazana n’abazungu, uwo muhana barawutwika, bukeye Chef Karojo ahamagaza abashumba bose hari mu icyi ati ni ”ukurwana nta kundi”, baryita icyi rya Karojo.
Icyo gihe harwanywe intambara y’amabuye, uwo muzungu abwira Chef Karojo ngo ”funga bitu yako”, uwo munsi bashyizeho imipaka bamanuka mu Kabunga, Chef Matayabu arazamuka ashyiraho imipaka irahinduka, kugeza Gashasha, Gahwera na Gitavi, aho haba i Mwenga, mbere Fizi yageraga ku Itara.
Icyo gihe abantu baragenda bajya i Nganji, bagenzi be icyo gihe abahudumu bajya i Nganji, asigara wenyine, icyo gihe yari afite ama kanisa i Bereshi, Kabunga, Nyabibuye, Yunusi Rupembwe yaramaze kuribamo nka Mwarimu, naho abahudumu bari Samuel Semutobo na Burahimu Ndabagoye bajya i Nganji, bagiye i Nganji ari abahudumu.
Bukeye Kajabika araza arabasanga ku Ibereshi avuye Uvira, arimuka, icyo gihe yari mwarimu, icyo gihe bari nka 200, abaye mwarimu muri iryo kanisa, David Makombe yabaye mwarimu mu 1955 bamutumye mu Gashasha.
Ku mbuga nkoranyambaga, abakiristu batandukanye basengera mu ma torero atandukanye, banditse bahumuriza umuryango we na Cepac/ ku Runundu by’umwihariko, kubura uwo mubyeyi wakoreye Imana mu bihe bigoye ariko agakomeza guhamya Kristu no gufasha abantu batandukanye mu gukura mu buryo bw’umwuka.
Duhaye Pole Itorero rya CEPAC ndetse n’andi matorero yose yarazi umuhamagaro we, duhaye pole ku muryango we wa bugufi.
Rév Pastor Makombe yakoreye Imana neza, ndabizi neza ko afite ibihembo bwinshi, ni umwe mu aba Pasiteri ba mbere bahawe inshingano zo kuyobora Itorero mu misozi miremire mu Minembwe.
”Mes condoléances Les plus émues à la Famille du Rév Pasteur Makombe David qui vient de rendre son souffle. Oui, le nom de Makombe David restera dans l’histoire de l’église chrétienne des Hauts Plateaux du Mulenge. Que son âme RIP”.
Umwe mu aba Pasiteri Sebitereko Simon, ubu usengera mu Itorero rya ADEPR mu Rwanda yagize ati ”Mukozi w’lmana Daudi utabarutse ushoje ikivi cyawe Imana yakugeneye, wazanye benshi kuri Yesu, ishimirwa mirimo wakoze, Ruhukira mu maboko ya Kristo Yesu. Duhumurije umuryango usizwe n’Itorero wakoreye imyaka myinshi, nimukomere”.
Undi ati ”Famille ngari ya Rév Makombe, pole mwese nimwihangane, araruhutse namwe ni mukomere, kandi mugere ikirenge mu cyiwe, asanze izindi ntwari zamubanjirije”
Biragoye kubura umubyeyi mwihangane mukomere ababyeyi bakoreye Imana, tuzabasanga mu bwami bw Imana.
”Twifatanyije n’umuryango wa Rév Pasteur Makombe David n’Itorero rya CEPAC yakoreye mwihangane rwose, kandi muzehe yakoze Imirimo ye, uko Imana yamushoboje gukora none niyiruhukire, Actes 13:36”.
Muzehe Makombe ni umubyeyi mwiza yakoreye Imana mu gihe cye, yiruhukire mu mahoro, Imana ihumurize umuryango wose, abana, abavandimwe n’inshuti. Iwacu ni mu ijuru.
Yoooo pole ku itorero rya CEPAC yakoreyemwo umurimo w’Imana, n’umuryango wa Gasuzuguro n’akarere kose, abo yabyaje ubutumwa bwiza. Naruhukire mu gituza cya Ibrahimu.
Basanda Ns Oswald


text:
Ku wa gatandatu w’icyumweru cya XII gisanzwe, A, 01/07/2017.
Amasomo: Intangiriro 18,1-15; Zaburi Luka 1,46-48ª.48b-49ª.49b-50.53.54-55; Matayo 8, 5-8
Bavandimwe muri Kristu,
Mu muco w’Abayisiraheri bari bafite umugenzo mwiza cyane, wo kwakirana ubwuzu n’urugwiro umushyitsi ugeze iwabo. Kubera ko ari igihugu cy’ubutayu, ukoze urugendo umukungugu wabaga wamufashe ku birenge byatutubikanye. Iyo rero nyir’urugo, umushyitsi cyangwa se undi wese ukwiye icyubahiro yashyikaga, mbere yo kugira ikindi akorerwa cyo kwakirwa, yasanganizwaga amazi akozwa cyangwa akoga ibirenge, ni uko agahabwa icyicaro n’izimano.
Ese aho twe twaba tuzi kwakira uje atugana, tukamenya kumuramiza igikwiye? Kenshi biraducanga aka wa mugani w’ab’ubu, na ko biratuyobera tugashoberwa, kuko aho kugaragariza uje ubwuzu, duhimbazwa no kumenya aho aturuka, yaba akomeye akakirizwa yombi, yaba umuzigirizwa agahindwa cyangwa bati wayobye. Yakwemeza ko atayobye, bati none se urashaka nde, yaba adahari bati: “Ba utembera utegereze aze cyangwa bati ntawe uhari uzagaruke ikindi gihe”. Ibi bigaterwa n’uko tureba ibigaragarira amaso ni uko byahuza n’ubukirigitwa bw’imitekerereze yacu, tukamwakira cyangwa se tukamusuzugura. Aha buri wese yibaze uko ajya yitwara imbere y’uwo azi akize, akennye…uwo atazi akize cyangwa akennye…hanyuma yihe igisubizo.
Mu isomo rya mbere twumvise ukuntu Abrahamu yari umuntu w’Imana, ubwo yari yiyicariye hasi ku muryango w’ihema (inzu) rye, ngo yubure amaso abona abagabo batatu bamuri iruhande. Ni uko kubera ineza, ubuntu n’urugwiro byamurangaga, abarebye abagirira impuhwe n’ubwuzu ni ko kugira icyo abisabira: “Shobuja, niba ngize ubutoni mu maso yawe, ntuce ku mugaragu wawe. Nibazane utuzi, mwoge ibirenge, muruhukire mu nsi y’iki giti; mbazanire n’igisate cy’umugati, musame agatima mbere yo gukomeza urugendo” (Intang 18,3-5a).
Nimwumve iyo neza yuje mutima we. Ubundi umuntu nyamuntu ni uku yakabayeho, yakagize intego yo kwihutira gutera abamugana akanyamuneza aho kubabera impamvu yo kubihirwa no kubaho.
Ni uko Abrahamu yihutira kureba Sara n’umugaragu we ngo bashyashyane vuba vuba barebe uko bagenza abo Bagenzi, mbere y’uko bikomereza urugendo. Kuramira umugenzi, indushyi, umurwayi cyangwa se undi wese ukeneye ubufasha bwacu ni umugenzo wa gipfura, ni ikimenyetso cy’Uwamenye Imana kuko Imana ari urukundo kandi udakunda ntiyamenye Imana kuko Imana ari urukundo (1Yh 4,8) kandi iyo uvuze ko ukunda Imana ariko ukanga umuvandimwe ubonesha amaso uba uri umubeshyi (1Yh 4,20).
Abrahamu abonye ko amafunguro amaze gutungana, atangira kuzimanira abashyitsi. Bamaze guhembuka, mbere yo gukomeza urugendo rwabo, babajije Abrahamu aho umugore we ari, kuko ashobore kuba atari yabiyeretse ahubwo akubanye no gushaka amazimano abereye abashyitsi. Ni uko Abrahamu arabasubiza ati: “Ari hariya mu ihema”. Si bwo se ineza Abrahamu yabagiriye imubyariye umugisha aka wa mugani ngo ni uko “amata abyara amavuta”. Uhoraho ati: “Nzagaruka iwawe undi mwaka iki gihe, icyo gihe Sara, umugore wawe azaba yarabyaye umwana w’umuhungu” (Intg 18,10)
Si bwo se Sara akubise igitwenge mu mutima ati: “Ubu ko nashaje, nashobora nte kugira ibyishimo, kandi ko na databuja ari umukambwe”, ni uko Uhoraho ku neza ye ashaka gukura mu isoni Sara, ati: “Nyamara wasetse”. Ibyo yabimubwiye amaze guhamya ko azongera kuhanyura umwaka utaha akazaba yarabyaye umwana w’umuhungu, kuko nta kintu kinanira Uhoraho. Ni uko hakuzuzwa uyu mugani ugira uti: “Ineza ntijya ihera”. Aha hatwibutse ko ubugira neza bwacu, dukoranye umutima mwiza, butugarukira ku bundi buryo. Gira neza wigendere, intego ari uguha Imana ikuzo no kureba ko wasubiza icyanga mu buzima bw’umuzigirizwa cyangwa se undi wese ukeneye ubufasha bwawe.
Ibyo kugira ngo bigerweho bidusaba guhorana icyizere muri Kristu Yezu Umucunguzi wacu. Urugero twarwumvise mu Ivanjiri aho umukuru w’abasirikare wumvise ibyo bavuga kuri Yezu, akagenda amugana ngo amusabe ubufasha ku mugaragu we wari ikimuga kitinyagambura kandi akaba ababara cyane. Aha twakwibaza nk’abakristu: Ese tujya duhangayikishwa n’agahinda cyangwa akababaro k’abandi? Yaba abo tubana, abo tuzi cyangwa se abigendera tubonesha amaso? Iyo tubonye ingorane zabo, ese dushishikazwa no kureba icyo twabamarira? Ese mu masenegsho yacu tujya twibuka gusabira abandi, cyane abarushye n’abaremerewe n’ubuzima?
Uyu musirikare yari ababajwe n’imibereho y’umugaragu we, biragaragara ko yakoze ibishoboka byose ngo arebe ko yakira ariko bikaba iby’ubusa. Amaze kumenya ko Yezu yifitemo ububasha, ni ko kumusanga ngo amutakambire arebe icyo yamumarira. Nyuma yo kumugezaho icyifuzo cye, Yezu akacyakirana umutima mwiza ati: “Ndaje mukize”, uwo musirikare byaramurenze, yarirebye asanga Yezu adakwiye kugera iwe, ahitamo kumubwira ukuri ati: “Nyagasani sinkwiye ko wakwinjira mu nzu yanjye, ariko uvuge ijambo rimwe gusa umugaragu wanjye akire”. Mu mibereho ya gisirikare ijambo rigira agaciro gakomeye, cyane iyo rivuzwe n’umukuru cyangwa urifitiye ububasha, rishyirwa mu bikorwa kandi rikemerwa uko rivuzwe. Ibyo byatangaje Yezu, watunguwe no kubona ukwemera k’uwo mugabo wemera ko ububasha bwe butagombera ko yakwinjira iwe, ahubwo kubivuga byonyine bimuhagije. Mu yandi magambo amubwira ko Ijambo rye rihagije, yumvaga ko icyo amubwira cyose ngo akore umugaragu we akire agikorana umuhate. Ni uko Yezu abonye uko kwemera ahita amubwira ati: “Genda, uko wemeye abe ari ko ugirirwa”. Ni uko wa mugaragu akira ako kanya.
Bavandimwe, uyu mutegeka w’abasirikare natubere urugero mu rugendo rwacu rugana ku Mana, duhorane icyizere muri Kristu, turangwe no kudashidikanya ku Ijambo ry’Imana, ahubwo dukomere mu kwemera, twizeye ko Ijambo ry’Imana ari irinyakuri. Ko igihe dusaba twizeye duhabwa icyo dusabye cyangwa se icyo Imana ibona dukeneye.
Twisunze Umubyeyi Bikira Mariya, dusabe guhorana umutima wakira abandi nta yindi nyungu uretse Ikuzo ry’Imana n’ umukiro wa muntu kandi duhore twizeye tudashidikanya ko Ijambo ry’Imana ari irinyakuri, kugira ngo rimurikire intambwe zacu kandi ritubere ifunguro rya roho.
Padiri Anselme Musafiri


text:
14/02/2017, yanditswe na Emmanuel Senga
U Rwanda ni igihugu gifite amateka yihariye, kubera ko kugeza ubu ni cyo cyonyine mu bihugu by’Afurika cyabayemo ubwicanyi bwaje kwitwa jenoside ku rwego mpuzamahanga. Uyu ni umwihariko nubwo ari mubi bwose. U Rwanda kandi ni igihugu cyamenye ubwoko bwose bw’ubutegetsi, uhereye ku butegetsi bwa cyami ugana ku butegetsi bwa “kidemokarasi”, utibagiwe n’igice cy’amateka yaranzwe n’ubukoloni, ubwo igihugu cyakolonizwaga n’Ubudage kugeza butsinzwe mu ntambara ya kabiri y’Isi, hanyuma rukegurirwa Umuryango w’Ibihugu byiyunze (Société des Nations), mbere yo kuragizwa Ububiligi. Nyuma muri 1962 rwaje kubona ubwigenge, ruhinduka Repubulika nyuma yo gusezerera ingoma ya cyami (28 Mutarama 1961). Kuva rwinjira mu buyobozi bwa Repubulika, amahoro n’umutekano muke byagiye bisimburana, nyuma y’ibitero by’inyenzi kuri Repubulika ya mbere, na yo yaje guhirikwa n’ingoma ya gisirikare, yaje na yo gusenywa n’ibitero byaturutse muri Uganda, bigashyiraho ubutegetsi utamenya niba ari ubwa gisirikari cyangwa gisivili, cyangwa niba bushingiye ku Ishyaka rimwe, kuko bwemerera amashyaka yandi kugabana ubutegetsi, ariko Ishyaka riri ku butegetsi rikayayobora mu mpuzamashyaka, kandi bukazira ayandi yavuka, cyane cyane avukiye hanze y’igihugu.
Iyi mihindagurikire y’amateka y’igihugu cyacu ni yo yari ikwiye gusobanura ko koko akeneye gusubirwamo, akumvikanwaho, maze abanyarwanda bose bakayumva kimwe, nta kuyagoreka bitewe n’igice kibifitemo inyungu. Amateka y’igihugu agomba kwemerwa uko yakabaye, yaba mabi yaba meza, nta marangamutima ayivanzemo, ku buryo agomba no kwigishwa ibisekuruza uko bigenda bisimburana uko abanyarwanda bayumvikanyeho.
Muri iki gihe amateka y’u Rwanda aratandukanye bitewe n’uko yagiye ahindagurika mu gihe gito cyane, Kugeza ubu hari ibice bimwe na bimwe by’amateka abanyarwanda bagombye kuba bumvikanaho, ariko birakwiye ko haboneka uburyo bumwe bwo kumva amateka y’igihugu kimwe, kuko nta mateka yavugwa ukubiri yarabereye mu gihugu kimwe ngo byumvikane. Nyamara nta nubwo yari aruhije, kuko kuva ku iremwa ry’u Rwanda rwa Gasabo kugera ku ntambara y’Inkotanyi, harimo ibice bikomeye bikeneye kumvikanwaho gusa, ahateye impaka zigakemurwa. Muri aya mateka hari adashidikanywaho: Ingoma ya cyami, Ubukoloni, Ubwigenge, Repubulika I na II, hari igitero cyo mu Ukwakira 1990, hari jenoside yo 1994, n’ubutegetsi bwa FPR.
Ikibazo u Rwanda rufite ku byerekeye amateka yarwo, ni uko hahora ibice nka 2 bihanganye, kimwe gikurura cyishyira, cyivuga ameza, ari na ko giharabika ikindi. Ibi bice bihangana usanga akenshi bikurikiza amoko, ku buryo iyo ubutegetsi bufitwe n’abitwa abatutsi, bukora ibishoboka byose ngo buheze kandi bunasebye abahutu, ni kimwe n’iyo bufitwe n’abahutu na byo biba uko. Kubera ko iki kibazo gihoraho kandi kigahora kigaruka, cyari gikwiriye gushakirwa ibisubizo bihoraho mu rwego rw’imishyikirano, kugeza ubwo iyi myumvire yo mu moko irangiriye burundu. Ibi rero birashaka amategeko ahamye, u Rwanda rukaba igihugu kigendera ku mategeko. Simpamya ko bizabaho ejobundi.
Aya mateka agomba kuganirwaho, hakemezwa ayo abantu bumva kimwe akaba ari yo akurikizwa, kuko amateka ni amateka, ntiyakagombye kurangwa n’amarangamutima. Kimwe n’amateka yacu, n’amatora mu gihugu ni amarangamutima. Nta matora ahaba, haba ikinamico y’amatora, aho usanga uzatorwa aba yararangije gutorwa, hasigaye kwereka amahanga. Muri iri jambo ry’intangiriro y’umwaka wa 2016, Perezida Kagame arabivuga mu kinyarwanda. ati: ‘Mwansabye kuzakomeza kuyobora igihugu nyuma ya 2017, nkurikije uburemere bwabyo n’imyumvikanire mwabihaye, nta kuntu ntabyemera, ubwo hasigaye inzira zisanzwe bigomba kunyuramo igihe nikigera”.
Ubu se hakenewe ibihe bisobanuro bindi? Ndetse Perezida Kagame agera kure aho asobanura ayo matora, avuga ati;’ ubwo hasigaye inzira zisanzwe bishobora kunyuramo igihe nikigera. Aha arashaka kuvuga gutegura intore, gukoresha amanama yo kwigisha gutora, kugabanya igihugu mo ibipande by’amatora, buri gipande kigashingwa Afande runaka n’abasirikari be, kweguza ba gitifu bamaze kumenya amayeri yo gutora bashobora no kuyarwanya bucece. Ubu se ibyo Perezida atavuze ni ibiki? Ahubwo yongeyeho ko agiye kuzareba uko umwanya wa Perezida wazahinduka. Ubu se niba agiye kuwugira ubwami nyuma ya 2017 ko byose bishoboka kandi icyo ashatse ko gikorwa, muzavuga ko atabibabwiye? Kagame wamunenga ikindi icyo avuze ni cyo akora. Arababwira ati tuzatoranyamo abo ducyura, abandi basigaye tubarase, yarangiza akabikora. Ati niyubakiye inzu, nta wuzayinsangamo ngo mukundire, bwacya Padiri Thomas Nahimana ati ndashaka gutaha, Kagame akamwibutsa ati ntiwabyumvise? Sinzi icyo abanyarwanda barwana na cyo bajyanwa mu matora, Aho guta igihe abanyarwanda birirwa banamye ku zuba ngo baratora, bari bakwiye kujya indi migambi.
Muri iki gihe gisigaye, ikibazo gihangayikishije ni ukumenya uko aya matora aje agomba gutegurwa. Mu by’ukuri si amatora, kuko Kagame yivugiye ko abanyarwanda bamusabye gukomeza kubayobora, ngo akemera kuzabayobora. Birumvikana ko nta matora y’ukuri ategerejwe. Ikizayavamo kirazwi, ahubwo abantu bari bakwiye kwitegura ikizakurikira. Hari abibaza niba no kuyagiramo uruhare bifite akamaro? Ku giti cyanjye nemera ko bitari ngombwa guta igihe umuntu ayagiramo uruhare, ariko kandi haramutse hari ubishaka, mu bwigenge bwe, abantu bakwiye kumureka akigeragereza, kuko aba yanze kugendana n’abandi kandi afite impamvu ze. Tugomba kumenyera kumva ko umuntu afite uko we yumva ibintu, Ikibazo kigasigara ari ukumenya ikigomba gukorwa nyuma y’iby’abantu bose baba bamaze kugerageza. Kandi n’abo bigeragereza ntibiboroheye, hari abasonerwa bakemererwa kwinjira mu gihugu, ariko na bo ntibatinda gukubitana n’inzira y’umusaraba; hari n’abandi badateze kuzemererwa na rimwe. Aba na bo nibahindure umuvuno.
Muri aka gace k’iyi videwo iri hasi aha, muribonera uko uyu Philippe Mpayimana, ngo ushaka kwiyamamariza kuba Perezida wa Repubulika, agatangira abuzwa epfo na ruguru ngo nazane uruhushya rumuhesha uburenganzira bwo gukorera inama mu cyumba cya Hoteli yarangije kwishyura. Ibi bivuga ko Leta ifite akaboko no mu bucuruzi bw’abikorera ku giti cyabo. Ni ryari mwabonye Leta ijya kumenya uwakodesheje icyumba n’icyo yagikodeshereje? Ubu se iyo aba nka Padiri Thomas Nahimana byari kugenda gute? Ng’uko uko abantu basiragizwa iyo bashaka gukora ibyo FPR idashaka. Aha icyatumye batanamubuza kuza, ni uko bari bazi ko nta numuzi, ariko kuba yashobora gutungura no kurangaza, ni byo bituma bagomba kugenda bamunaniza ngo bamwumvishe.
Iki kiganiro mwumva muri iyi video hari uwakise ‘Inzira ndende ya Filipo Mpayimana’
Hari ibintu bizwi nk’ihame: ni uko Kagame nta muntu bazumvikana ngo baragabana ubutegetsi. Ibi ntibiba muri kamere ye. Abakorana na we bose bagomba kwemera kumuramya, bakemera ko ibyo atekereza ari byo byo, kandi bakabikurikiza batinuba, kuko iyo binubye inkurikizi zibageraho bwangu.
None niba hari abantu batemera iyi mikorere, bari migambi ki?
Iyo witegereje neza, usanga ko iyo buri gihe habaye amakimbirane y’ubutegetsi, buri gihe hagomba imishyikirano. Iri na ryo ni irindi hame, ariko kandi imishyikirano ikorwa hagati y’impande zishaka kumvikana, Kagame we ibyo ntabikozwa. None se bizagenda bite ngo habeho ubuyobozi buhuriweho n’abanyarwanda b’impande zose? Kuvuga ko Kagame adakozwa imishyikirano ntibisobanuye ko atazayemera. Igihe kizagera ayemere, ikibazo gusa ni ukumenya icyo gihe ni gihe ki kandi kizazanwa n’iki?
Reka twibukiranye duhereye ku mishyikirano y’Arusha yahuzaga ubutegetsi bwa Yuvenali Habyarimana, bwa MRND n’Inkotanyi zari zarateye u Rwanda. Nk’uko bigenda mu mishyikirano yose, habanje kubaho gupima ingufu ku rugamba rw’amasasu, kugira ngo babone kwicarana ngo baganire ku meza y’imishyikirano. Ubundi ntacyari gushoboka, hatabanje kumvana mu mirya ngo n’amahanga abone aho ahera ahuza impande zombi, ibyo kandi ni byo Kagame yamenyereye, ibyo ni byo ategereje.
Ikibazo ni ukumenya niba abarwanya ubutegetsi bwa Kagame biteguye kunyura iyi nzira. Abanyarwanda bari bakwiye kuva mu macenga aturanga, bagashobora gotobora bakavuga icyo batekereza. Imyaka ishize yose 23 yerekanye ko FPR nta bushake na buke ifite bwo kwemera amashyaka ya Opozisiyo. Nanone guhera muri 2017, mu kwa munani, Kagame azishyira ku butegetsi, murumva abanyarwanda bazamara imyaka ingahe kuri uriya munigo mbere yo gutabarwa? Tugomba kubwizanya ukuri, ndizera ko n’imbere mu gihugu hari abantu benshi bategereje impinduka, yemwe no muri bariya bavugwa ko bari ku butegetsi, kubera ko uko bayobowe bimeze nk’ubucakara, nubwo babageneye imishahara ibahuma amaso, ariko si kuri bose. Ni ukuvuga ko impinduka yifuzwa imbere no hanze y’igihugu rero. Icyakabaye gikorwa byakabaye kugira intego iyo mpinduka, abantu bifashishije ibyo basanzwe bazi k’uwo bahanganye, maze bagashyira ho ingamba zihuta zisubiza ibibazo abanyarwanda bafite. Mu yandi magambo amashyaka n’amashyirahamwe nashyireho gahunda yo kuganisha ibitekerezo hamwe barebe ibishoboka gukorwa, ahasigaye babimenyeshe abanyarwanda bafatire ingamba hamwe. Igihe cyari kigeze ngo abanyarwanda bareke kuryaryana bakore wa mugani igikwiye, batabare abandi banyarwanda. Nta mabanga yari akwiye kubizamo, kereka nibiba ngombwa. Abanyarwanda barihagije, bafite ibitekerezo bihamye, barize, bararushye kandi bafite ubushake. None igisigaye ni iki? Kagame ati mwansabye ko mbayobora, none nanjye nkurikije uburemere bwabyo ndabibemereye, yongeramo ati nyuma ya 2017 tuzareba ukundi twagena umwanya wa Perezida wa Repubulika. None yazawugira Umwami w’Abami. Banyarwanda, banyarwandakazi muzaba mwarabimufashijemo, kuko yababwiye mukanga kumva. Nimukore inama za nyuma muteganye ibigomba gukorwa.


text:
21/02/2020, Ikiganiro “Ukuri k’Ukuri” na Karasira ”Ukuri mbona”!
Nyuma yo gushishoza, kugisha inama no gusesengura ibiganiro bya Aimable Karasira cyane cyane icyo yise ”Ukuri mbona”, twe abagize urugaga rw’ihuriro ry’abanyamakuru b’abanyarwanda babarizwa mu ubuhungiro (Union des journalistes rwandais en exil, UJRE) twasanze dukwiriye gusakaza hirya no hino ibitekerezo by’uyu mwarimu wa Kaminuza ushyigikiye unateza imbere muzika yo mu bwoko bw’indirimbo za ‘‘Rap’’. Uretse ibyo dusanga kandi ubusesenguzi bwe ku bibazo bya politiki, imibereho y’abaturage, umuco n’iyobokamana dukwiriye kubiha umwanya uhagije no kumufasha kubisakaza hirya no hino mu nyungu rusange z’igihugu zo guteza imbere ubwisanzure mu bitekerezo.
Muri urwo rwego, ihuriro ry’abanyamakuru b’abanyarwanda babarizwa mu ubuhungiro (UJRE, mu magambo ahinnye y’igifaransa) rimaze kubyungurana ho inama n’ubwanditsi bw’ikinyamakuru umuyamakuru.com, bafashe umwanzuro wo kuzajya buhitisha ibiganiro by’uyu mwalimu wa kaminuza uko byakabaye byoye ku urubuga rwabo.
Iki cyemezo gifashwe n’urugaga rw’ihuriro ry’abanyamakuru b’abanyarwanda babarizwa mu ubuhungiro (UJRE) n’inama y’ubwanditsi bw’ikinyamakuru umuyamakuru.com mu nyungu rusange z’igihugu zo guhugura abantu, kubatoza gushungura no gushaka ukuri nyako mu bivuga. Aha ikigamijwe kandi gihatse ibindi ni uguteza imbere ubwisanzure mu bitekerezo no kwigisha abantu kubikora bishingiye k’umuco w’amahoro, ubworoherane n’ubwubahane dusangana Aimable Karasira.
Muri uyu mushinga dutangije, turizera Aimable Karasira n’abakunzi be n’abacu ko ibi tuzajya tubikora mu buryo bwubahiza amahame n’amategeko agenga umwuga w’itangazamakuru. Turizera ko yaba Aimable Karasira, yaba abakunzi be ; yaba se twe n’abakunzi bacu tuzaba umusemburo w’uwo muco wo kwisanzura mu bitekerezo ukiri kure cyane mu Rwanda. Icyitonderwa : igihe ariko nyir’ubwite (Aimable Karasira) azadusaba guhagarika gukwirakwiza ibitekerezo bye, tuzubahiriza ugushaka kwe.
Muri urwo rwego rero rwo gufatana urunana mu urugamba rwo kwigisha no guteza imbere ubwisanzure mu ibitekerezo no kwimakaza umuco w’amahoro n’ubworoherane twiyemeje no guhitisha indirimbo ze dusangamo impanuro n’ubutumwa bufitiye igihugu akamaro kanini. Ibyo byose tuzajya tubihitisha mu kiganiro duhaye inyito ikurikira: ”Ukuri k’Ukuri” na Karasira ”Ukuri mbona”!
Igihe bizajya bishoboka tuzajya duha ndetse n’ijambo abakuni bacu batubwire icyo batekereza ku mpurirane z’ikiganiro ”Ukuri k’Ukuri” na ”Ukuri mbona” abantu benshi bagiye batubwira ko ngo dushobora kuba duhuje ababyeyi cyangwa se ngo ko twaba dufitanye ibisanira.
Mu gutangira rero dutangiriye kuri ibi biganiro 4 biherutse:


text:
Abatuye mu Mudugudu wa Rukora mu Kagali ka Gakamba mu Murenge wa Mayange mu Karere ka Bugesera, baratabaza ubuyobozi bw’Akarere na WASAC kubera umuyoboro w’amazi uturika buri cyumweru.
Abatuye Umudugudu wa Rukora bavuga ko uyu muyoboro w’amazi ujyana amazi muri uyu Mudugudu kuri ubu wamaze gufatirwaho amazi n’ingo zisaga 100. Ukaba ari umuyoboro ureshya na metero 800, ubu ikibazo abaturage bafite ni uguhora bahamagara umukozi wa WASAC kugira ngo aze gusana itiyo yangiritse.
Uwitwa Jean Paul ari na we wakuruye uyu muyoboro muri 2015, ubwo yazaga gutura muri uyu mudugudu agira ati “njye nawukuruje nk’umuturage wishakiraga amazi mu rugo, ariko ubushobozi bw’itiyo ni bucye, uko rero abantu bagenda bawufatiraho ari benshi byatumye ubura imbaraga kuko hari n’abakoresha amatiyo ayirusha imbaraga, ari nayo mpamvu ubona n’ubu ko wongeye guturika, kuko byibura buri cyumweru uraturika tugahora dusanisha”.
Mugenzi we na we wo muri uyu mudugudu agira ati “twakomeje kujya twishakamo ubushobozi bwo kuyisana, ariko aho bigeze bigaragara ko bwatubanye buke, kandi ikibazo cyacu WASAC irakizi tukibaza impamvu itadufasha kugikemura, kandi uko itiyo itobotse WASAC ihita ifunga amazi, twibaza impamvu duhora tubura amazi kandi dufite umuyoboro”.
Icyo bahurizaho ni uko ubuyobozi bw’Akarere ka Bugesera n’ikigo gishinzwe gukwirakwiza amazi isuku n’Isukura (WASAC), byabagoboka bikabaha umuyoboro ufite imbaraga kurusha uyu kuko ngo usibye no kuba uhora wangirika n’amazi yawo ni make ugereranije n’ingo ziwufatiraho.
Umuturage agira ati “turasaba ko nk’uko usanga REG yashyizeho ipoto abaturage bafatiraho umuriro, na WASAC niduhindurire uyu muyoboro iduhe ufite imbaraga”.
Kuri iki kibazo Kananga Yohani Damascene ushinzwe Amazi Isuku n’Isukura ma Karere ka Bugesera, avuga ko uyu mudugudu wa Rukora utari mu bice byatanzwe n’Umurenge wa Mayange bigomba guhabwa umuyoboro w’amazi mu ngengo y’imari ya 2021-2022, kuko ngo ubusanzwe bagenda bashyira imiyoboro y’amazi mu bice biba byatanzwe n’ubuyobozi bw’imirenge, ibyo aheraho asaba ubuyobozi bw’Umurenge wa Mayange kugaragaza iki kibazo nacyo cyigashyirwa mu igenamigambi.
Kananga agira ati “nta bwo uwo mudugudu ubuyobozi bw’umurenge bwawuduhaye mu yigomba kwitabwaho, icyakora icyo mbasaba ni uko bavugana n’umurenge bakandika noneho haboneka ubushobozi cyangwa haboneka umufatanyabikorwa tukabahindurira umuyoboro”.
Kugeza ubu akarere ka Bugesera kageze ku gipimo cya 72 ku ijana mu kugeza amazi meza ku baturage, mugihe intego ya leta yihaye ari iy’uko abanyarwanda bazaza bagerwaho n’amazi meza ku kigero cya 100% mu mwaka wa 2024 intego ibura imyaka ibiri ngo igerweho.


text:
Iki gikorwa cyari kiyobowe na Komiseri Charles MUSITU, ababyeyi basobanuriwe ko ubusanzwe Abana basurwa buri wa gatanu w’icyumweru, ariko ko hagize umubyeyi bibaye ngombwa ko agera i Nyagatare atari kuri uwo munsi azoroherezwa gusura umwana we.
Kuba bamwe mu babyeyi badakunda gusura abana babo bitwaje ko bafite ubukene, SP Vincent SANGANO yabasobanuriye ko iyo atari impamvu yatuma umuntu yibagirwa umwana yibyariye. SSP Vincent SANGANO yabasabye ko barushaho kugaragariza urukundo abo bana kuko iyo basurwa bituma batigunga maze kubagorora bikoroha.
Ni muri urwo rwego RCS ku bufatanye na DIDE yateganirije amafaranga y’urugendo k’umubyeyi uzajya usura umwana we kuwa gatanu wanyuma w’icyumweru. Abo babyeyi basobanuriwe ko ibyo bitazahoraho kandi ko ubundi ntawagombye kwishyura umuntu ngo aze gusura umwana we. Ababyeyi bari muri iyi nama, biyemeje ko bagiye guhindura imyitwarire bakajya basura abana babo kandi biyemeza ko abazajya barangiza ibihano byabo bazajya babafasha kwihangira umurimo bakurikije umwuga bigiye mu kigo Ngororamuco cya Nyagatare. Iki kigo gifungirwamo abana bari hagati y’imyaka 14 na 18 bahamijwe ibyaha n’inkiko.


text:
Nkuko byari bimenyerewe mbere yuko haduka icyorezo cya COVID-19, buri wa 6 wa nyuma w’ukwezi habaga umuganda rusange mu gihugu hose hakibandwa ku bikorwa remezo rusange bitandukanye byubaka igihugu aribyo: Kubakira abatishoboye, kubasanira amazu, gutunganya imihanda yangiritse no kurema imishya, kubaka ibigo by’amashuri n’ibindi bikorwa bitandukanye.
Magingo aya icyorezo cyagenje amaguru make ibikorwa by’umuganda rusange byongera gusubukurwa, kuri uyu wa gatandatu tariki ya 23 Mata 2022, Abacungagereza bo kuri za Gereza zitandukanye mu gihugu bitabiriye ibikorwa bitandukanye by’umuganda n’abaturage mu mu turere baherereyemo rwego rwo gutanga umusanzu wabo mu kubaka Igihugu.
Mu mujyi wa Kigali abacungagereza bo kuri Gereza ya Nyarugenge bakoranye umuganda n’abaturage b’umurenge wa Mageragere mu kagali ka Kavumu,mu mudugudu wa Mubura aho bahanze umuhanda mushya uzajya ukoreshwa n’abaturage bo muri uwo mudugudu.
Umuyobozi w’akagari ka Kavumu Ndamage Israel yashimye abacungagereza baje kwifatanya n’abaturage mu gikorwa cy’umuganda rusange.
Yagize ati” Mubyukuri mumfashe dushimire abacungagereza ba gereza ya Nyarugenge ku musanzu wabo mu kubaka Igihugu, ubwitange bwabo mu kwifatanya natwe mu muganda rusange ni ikimenyetso gikomeye cyo gukunda Igihugu, ibi ni ibintu by’agaciro cyane kuri twe kandi natwe tubijeje ubufatanye muri byose.”
SP Nsengiyumva Epaphorodite Umuyobozi ushinzwe imibereho myiza y’Imfungwa n’Abagororwa kuri Gereza ya Nyarugenge yavuze ko kubaka Igihugu bireba abantu bose nta rwego bitareba.
Yagize ati” Kubaka Igihugu bireba buri wese, nta rwego na rumwe cyangwa umuntu runaka udafite inshingano zo kubaka Igihugu cyamubyaye, niyo mpamvu twaje kwifatanya namwe mu muganda rusange nkuko mu gihugu hose byagenze kandi tuzakomeza gufatanya.”
Ibikorwa by’umuganda rusange, ni bimwe mu biteza imbere Igihugu kuko nta muntu utawitabira kandi ubona ko bitanga umusaruro kuva byatangira, kuko nta mafaranga ashorwamo ahubwo abantu bose babigira ibyabo ngo bakomeze guha u Rwanda amaboko no kuruteza imbere bishingiye kwihesha agaciro nk’Abanyarwanda.


text:
Association Tubahumurize ishimira cyane abakorerabushake baturuka ku isi yose badufasha kugera ku ntego yacu.
Uretse abagiraneza badutera inkungamu buryo bu nyuranye ku isi hose, Tubahumurize yakira ikanacumbikira umukorerabushake umwe buri mwaka. Uwo mukorerabushake adufasha mu mirimo itandukanye yaba akazi ko mubiro n’akazi ko hanze y’ibiro. Ukeneye gusobanukirwa birushijeho iby’ubukorerabushake n’uko nawe waba uukorerabushake kuri Tubahumurize kanda hano.
Kuba umukorerabushake kuri Tubahumurize biguha amahirwe yo gufasha abagore mu buryo bufatika. Biguha ubumenyi, biraguhugura, birashimisha kandi binahindura imitekerereze yawe niba uri umuntu ushaka kugira icyo umarira umwari n’umutegarugori.
Dore bamwe mu bakorerabushake icyo bavuga ku bihe bagiriye kuri Tubahumurize:
Inyandiko y’umukorerabushake: Maria Goeth, Munich, Germany (2010 – kugeza ubu)
Nabaye umukorerabushake muri Tubahumurize kuva mu Ugushyingo 2010 kugeza muri Werurwe 2011. Nahagiriye bimwe mu bihe byiza bya mbere mu buzima bwanjye.
U Rwanda rwankoze kumutima bwa mbere mfite imyaka 13 ubwo nabonaga inkuru kuri televiziyo ku bana bagizwe abasirikare muri genocide yakorewe abatutsi muri 1994. Siniyumvishaga ukuntu umwana tungana yatemagura umuntu akamwica. Sinzigera nibagirwa ayo mafoto. Mu mwaka wa 2000 nongeye gukorwa ku mutima n’amafoto y’umweru n’umukara yari yarafashwe n’inzobere mu mafoto y’intambara witwa James Nachtwey ngiye kubona mbona nongeye kubonamo u Rwanda!
Igihe nafataga icyemezo nkazinga ibyanjye nkaza mu Rwanda sinarinzi uko bizangendekera n’ibyo nzahasanga. Icyo gihe Tubahumurize yari ikigo gito kitamaze igihe kirekire,nta gahunda yarihari y’icyo umukorerabushake ashobora gukora. “Gira icyo ukora. Koresha ubumenyi bwawe”, nasobanukiwe neza impamvu batakiraga abakorerabushake bari munsi y’imyaka 25.
Naje mfite gahunda yo gutangira korali y’abakobwa maze ivarizi yanjye nyuzuza impapuro z’amanota ya muzika. Ariko ngeze mu Rwanda nahise mbona yuko umuziki ataricyo kintu cya mbere kihutirwa bakeneye. Buri munsi bararirimbaga bakanabyina, hari ibindi bari bakeneye.
Natekereje ikindi nakora. Mfite ubumeni bwinshi mu bijyanye na mudasobwa ndetse ndi umudage kandi tuzwiho ubuhanga mu gupanga ibintu no gushyira ibintu kumurongo. Nahise nkoresha ubwo bumenyi mu gushyira gahunda za Tubahumurize kumurongo, kubika inyandiko n’amakuru ya Tubahumurize no koroshya inyandiko zose za Tubahumurize. Nakoze inzandiko nshya zifashishwa mu gusaba inkunga, nkora no kurubuga rwa internet rwa Tubahumurize inyandiko nzishyira mu gifaransa, icyongereza n’ikidage.
Ikindi nakoze ni uburyo bushya bwo kugurisha ibicuruzwa bidodwa n’abanyeshuri ba Tubahumurize. Ese ni ibiki abanyaburayi bakunda bakwifuza kugura? Ese ingano ya za mudasobwa bakoresha, ibitanda n’imeza ni iyihe? Mu gihe namaze muri Tubahumurize nagerageje kwagura isoko ryabo, kongera ubufatanye n’amahoteli, ndetse no kohereza ibicuruzwa mu Budage n’ibindi byinshi.
Hagataho nahise mbona n’umuryango w’Umunyafurika! Nakiranwe urukundo bituma numva ndi murugo. Jeanne, uwatangije Tubahumurize ni umwe m bantu ba mbere badasanzwe nari nahura nabo kuva navuka. Kubera ukuntu nkunda kwandika numva nzandika igitabo ku buzima bwe nkavuga amateka ye. Ntangiye kuvuga kuri Jeanne sinarangiza. Nashimishijwe cyane kandi nanone n’urukundo n’urugwira abandi bagore n’abakobwa banyeretse. Nubwo abenshi muribo bavuga ikinyarwanda gusa twabashaga kumvikana kuko burya hari ibintu udakenera amagambo kugirango ubyumve.
Banyakiriye kandi mu bujyana m ihungabana, ntibamfata nk’umuntu uvuye mu gihugu cy’amahanga utitaye kubyabo ahubwo bifungurirakunsangiza amateka yabon’intimba zabo. Umunsi umwe nabwiye umugore nti “Urakoze” ati “Ese uranshimira iki?” nti “Wakoze kunyakira no kunsangiza inkuru yawe n’amateka yawe” nawe aransubiza ati “Ahubwo ni wowe wakoze gufata urugendo rurerure ukaza inaha kumva inkuru zacu, bituma numva tutaribagiranye, numva hari utwitayeho ndetse hari uwifuza kudufasha, bituma numva dufite agaciro.” Ibyo bintu byankoze kumutima cyane.
Mbere yo kuza mu Rwanda nari narasomye ibintu byinshi ku Rwanda cyanye cyane kuri Genocide, kugirango nze niteguye. Numvaga narasomye ibintu biteye ubwoba kandi bibi bishoboka ariko ntaho bihuriye n’iyo uje ukiyumvira ubuhamya bw’uwabiciyemo, kurebamu maso y’uwo muntu ugatekereza ko yaciye mu bintu ndengakamere ariko abona imbaraga zo gukomeza ubuzima. Niyo mpamvu ijambo “Ibirenze ukwemera” ariryo rishushanyaneza ibihe nagiriye mu Rwanda.
Uzumva inkuru zizakumenagura umutima, zikakuniga umuhogo ukumva ubuze umwuka ndetse hari n’ubwo ibyo bakubwiye ubirota iyo ubashije kubona ibitotsi. Ariko uzanabona abagore beza b’intwari babasha kubona imbaraga zo kwibuka ibyababayeho no gukomeza ubuzima bwabo bifitiye icyizere cy’ejo hazaza. Kumenyana n’abo bagore b’intwari ni umwe mu migisha nagize mu buzima bwanjye. Sinzibagirwa ibyiza banyigishije kandi nsaba Imana ngo nanjye mbashe kugira uruhare mu mibereho yabo.
Sinari narapanze kuzakomeza gukorana nabo ubwo nzaba nsubiye iwacu mubudage ariko imirimo ya Tubahumurize yaranejeje inankora ku mutima cyane kuburyo nahise nanjye ntangiza association yitwa “Ruandahilfe e.V.” Ruandahilfe e.V. yashyizweho kugirango ifashe imishinga ya Tubahumurize, kuri ubu ifite abanyamuryango bagera kuri 26.
Biranezeza cyane uburyo ibitekerezo byo guharanira amahoro bya Tubahumurize byakwirakwiye mu bihugu bitandukanye ku isi ( hari abandi bafasha Tubahumurize baba muri Canada no muri Leta Zunze Ubumwe za Amerika), Tubahumurize yahurije hamwe abantu batandukanye ku gitekerezo cyo gufasha abatishoboye n’abahabwa akato muri societe utitaye ku nkomoko yabo cyangwa idini.
Nifuza kuzabona Tubahumurize na Ruandahilfe e.V. bbyagutse kurushaho bikagira abandi bantu benshi kurushaho babishyigikiye.
Inyandiko y’umukorerabushake : Elaine Lowe, Canada (2009)
Nahoraga nifuza kujya muri Africa ntagiye nk’umucyerarugendo ahubwo nk’umukorerabushake. Nashakaga ko “Africa” rirekera kuba ijambo ahubwo nkajyayo ngahura n’abantu baho, nkamenya ubuzima bwabo. Nibwo naje kumenya Tubahumurize numva ngize amatsiko n’umuhamagaro wo gufasha.
Muri 2009, nafashe inzira njyamu Rwanda mpamara amezi atatu kuva muri Nzeri kugera mu Gushyingo. Icyo gihe Tubahumurize ntabwo yarizwi cyane. Narahabaye nkajya mpa amahugurwa abagore n’abakobwa ku bijyanye n’ubuzima bw’imyororokere, isuku, imirire ndetse n’ubutabaza bw’ibanze. Abagore n’abakobwa bakunze cyane aya mahugurwa cyane cyanea ajyanye n’imiterere n’imikorere y’imibiri yacu. Natangaga n’amasomo y’icyongereza.
Ntushobora kumva ingaruka n’umusaruro waturuka mu bikorwa ukora!Imbuto yo kudoda quilts yaturutse ku munsi abakobwa bansangaga ndoda quilt mu bitambaro bari bajugunye batakoreshaga. Batangajwe n’uburyo ibitambaro byagaragaraga nk’ibyataye agaciro byavuyemo ikintu cyiza. Ubu quilts ni kimwe mubyo Tubahumurize igurisha kandi bikunzwe.
Ibihe nagiriye mu Rwanda sinzabyibagirwa mu buzima bwanjye. Nahamenyaniye n’inshuti nyinshi. Ushaka kumenya byinshi ku bitekerezo byanjye n’ibihe nagiriye mu Rwanda wasura blog yanjye.
Inyandiko y’umukorerabushake: Anita Nowak, Canada (2008)
Nabaye umukorerabushake wa Tubahumurize mu mpeshyi ya 2008 – ibihe nahagiriye byahinduye ubuzima bwanjye. I Kigali nahamaze ibyumweru bibiri ariko mbere yaho nari narasuye ibihugu 50, nukuvugako icyantangaje atari urugendo ubwarwo ahubwo ibyo Imana yakoze mu buzima bw’abantu.
Nahamagawe kujya mu Rwanda nyuma y’inama nini cyane yari yabereye kuri kaminuza ya McGill ku bijyanye n’uburyo bwo kurinda genocide. Ariko sinari narigeze na rimwe ntekereza ko “kwiga ku byifuzo by’abagore bifuza guhabwa inguzanyo yo gutangira imishinga mito” bizatuma nitekerezaho n’icyerekezo nifuza guha ubuzima bwanjye ndetse n’uburyo nifuza gukoresha impano zanjye n’ubumenyi bwanjye.
Ndashima cyane amahirwe nahawe yo kuba umukorerabushake kuri Tubahumurize. Byahinduye ubuzima bwanjye.
Inyandiko y’umukorerabushake: Helen Nowak, Canada (2008)
Nabaye umukorerabushake kuri Tubahumurize ibyumweru bitandatu mu mpeshyi ya 2008. Mbere yo kujya mu Rwanda nari umwe mu itsinda ryateguye ikusanya ry’inkunga yo gufasha imishinga ibirinanafashije gushyira mu bikorwa ubwo nazaga mu Rwanda:
Mbere na mbere, imwe mu nkunga yakusanyijwe yafashije gutangira ishuri ryo kudoda rya Tubahumurize. Icyo gihe hari itsinda ry’abagore ryatoranijwe rihabwa amahugurwa y’abarimu b’ishuri ryo kudoda, ayo mahugurwa yamaze umwaka. Ni umunezero ukomeye bintera gutekereza ukuntu uwo mushinga watangiye none kuri ubu mu buryo buhoraho buri mwaka abanyeshuri bigishwa kudoda.
Indi nkunga yakusanijwe yashyizwe ku ruhande ifasha mu gutangiza inguzanyo ku mishinga mito mito ihabwa abanyamuryango ba Tubahumurize (ushaka kumenya uko bene izo nguzayo zikorwa wareba kuri google “Grameen banking”). Umuyobozi wa Tubahumurize yahawe amahugurwa na Muhammed Yunus ku bijyanye n’inguzanyo ku mishinga mito mito maze nawe ashyira mubikorwa ubwo bumenyi yahawe mu gufasha abagore kwikura mu bukene no gutangira imishinga mito mito.
Gukora kuri iyi mishinga yombi byambereye umugisha, abakozi ba Tubahumurize baritanga kandi ibyo bakora babishyizeho umutima wabo, byanyigishije isomo rikomeye.
Ariko nanone gukorera mu Rwanda , byumwihariko mu kigo gifasha abagore bahuye n’ibibazo bikomeye nk’ibyo abanyamuryango wa Tubahumurize bahuye nabyo bisaba kugira umutima ukomeye. Ibi simbivugiye gutera ubwoba abandi bakorerabushake ahubwo ni ukubategura kuko aho bazakorera hazabagiraho ingaruka mu mitekerereze yabo n’amarangamutima yabo.
Muri rusange, ibihe nagiriye mu Rwanda ni ntagereranywa. Nagiye aho abakerarugendo bose basuye igihugu bifuza kujya, natumiwe mu bukwe butandukanye, namenyanye n’abantu benshi ubu bahindutse inshuti.


text:
1.Ni ibihe bimenyetso byerekana kunanirwa kuyobora?
Kuberako ibice bihuza guhagarikwa no kuyobora, ibimenyetso mubisanzwe bizagaragara muri sisitemu zombi.Harimo
Uruziga runyeganyega iyo utwaye
Imiyoboro idahwitse
Ikinyabiziga gikurura uruhande rumwe mugihe ugomba kugenda neza
Amapine arashaje
Imodoka itera urusaku cyangwa urusaku igihe cyose uhinduye ibiziga
Kuyobora ibimenyetso bya knuckle ntibigomba kwirengagizwa, urebye ibice bigize igice cyingenzi cyumutekano.
Niba ikibazo cyambaye cyangwa cyunamye, gusimburwa ninzira yonyine yo kunyuramo.
2.Ni ryari ugomba gusimbuza ipikipiki?
Imiyoboro iyobora imara igihe kirekire, irenze ibice bahuza.
Basimbuze niba ubonye ibimenyetso byangiritse cyangwa wambaye.Birashobora kuba bore yambaye cyangwa ibindi bibazo byihishe kandi biteje akaga nko kunama cyangwa kuvunika.
Tekereza guhindura imitwe niba uherutse gukubita uruziga inzitizi cyangwa niba imodoka yawe yagonganye.


text:
Imibereho Y'Abaturage
Umubyeyi W’Umugabo Ni Uw’Agaciro Mu Buzima Bw’Urugo
Buri taliki 19, Kamena, buri mwaka Isi yibuka kandi ikazirikana akamaro k’umubyeyi w’umugabo mu burere bw’umwana n’iterambere ry’umuryango. Icyakora abagabo benshi banengwa n’abagore babo ko babyara ubundi bagaterera iyo, bakibwira ko umwana ari uwa Nyina kandi ko kurera ari uguhahira urugo gusa.
Kubera ko mu ngo nyinshi cyane cyane izo mu bihugu bikiri mu nzira y’amajyambere, umugabo aba ari we uhahira urugo, umugore akaguma mu rugo yita ku bibazo by’abana, abagabo benshi ntababona umwanya uhagije wo kuganira n’abo babyaye.
Bigira ingaruka kubera ko bituma abana bakura batazi igitsure cya Se ndetse hari n’ubwo bibaviramo kuba ibirara( abahungu) cyangwa ibyomanzi( ku bakobwa) bagahinduka ikibazo ku bihugu byababyaye.
Imibereho yo mu Kinyejana cya 21 irakomeye k’uburyo abantu muri rusange n’abagabo by’umwihariko bazindukira mu kazi kandi bagataha bwije, akazi kabasizemo imvune.
Birababaje ko niyo ababyeyi b’abagabo batashye, akenshi bahitira ku kabari aho bita mu ‘kagoroba k’aba Papa’ aho kugira ngo bajye mu ngo zabo kureba uko biriwe, baganire n’abana ndetse n’abo bashakanye.
Imwe mu mpamvu abagabo batanga ibatera kugorobereza muri ako kagoroba k’aba Papa ni ukwanga ko bagera mu rugo hakiri kare bagatangira gutongana n’abagore babo bapfa ibindi runaka.
Ni ubwirinzi bavuga ko butuma badahora mu ntonganya n’abo bashakanye ariko nanone butabura kugira izindi ngaruka.
Uburyo bwiza bwo gucyemura ikibazo ni ukukiganiraho n’uwo mugifitanye kandi bigakora amazi atararenga inkombe.
Kutabona kw’umubyeyi w’umugabo mu rugo bigira ingaruka cyane cyane ku bakobwa be.
Bisa n’aho ari ikita rusange ku bakobwa bose bo ku isi kumva bakunze Se cyane.
Abakobwa benshi bushimira izina ‘Uwase’, ‘Mukasekuru’ n’andi yumvikanishamo ko Se afite agaciro mu bandi bagabo.
Icyakora bababazwa no kubona Se yitwara nabi mu bandi cyangwa ntababonere umwanya ngo abaganirize, abatembereze, babone ko bafite umubyeyi w’umugabo ubakunda kandi uboneka igihe cyose bamushakiye ntibamubure.
Umubyeyi w’umugabo ni inkingi ikomeye mu burere bw’abana no mu mutuzo w’urugo muri rusange.
Ku rundi ruhande, ababyeyi b’abagabo ni abo gushimirwa uruhare rwabo mu mibereho myiza y’ingo zabo ndetse bashimirwa n’uburyo bubaha abagore babo ntibabafate nk’aho ari abo bakoye ngo bumve ko uruvuze umugore ruvuga umuhoro, ahubwo bakabafata nk’abafatanyabikorwa mu iterambere ry’urugo n’igihugu muri rusange.


text:
Yaba imyitozo ya siporo yabigize umwuga cyangwa imyitozo ya buri munsi hamwe nuburyo bwo kwinezeza, niba kuruhuka neza kwimitsi bidakozwe nyuma yimyitozo ikaze, kutamererwa neza nko kubabara imitsi birashoboka ko bizakurikiraho, bikazakomeretsa siporo mugihe kirekire.Kubwibyo, imyitozo yimitsi nyuma yimbaraga nyinshi imyitozoKuruhuka ni ngombwa.
1.Gusubira inyuma kwimitsi - iminota 5 kugeza 10
Nyuma yimyitozo ngororamubiri ikabije, kubera ko imitsi yumubiri imeze nabi, ntushobora kwicara cyangwa kuryama ako kanya, ibyo bikaba byoroshye kuganisha kumitsi, bidafasha kugarura imikorere yumubiri.Muri iki gihe, ugomba kwiruka muminota 5-10 kugirango woroshye imitsi.nibindi bikorwa byumubiri kugirango ukomeze intambwe ikurikira yo kwidagadura.
2.Kora imyitozo yo kurambura imitsi
Nyuma yo kwiruka, imitsi yumubiri iba imeze neza.Muri iki gihe, ugomba gukora imyitozo yo kurambura amaguru kugirango urusheho kuruhura amatsinda yimitsi yumunaniro, nko gukandagira ukuguru, gukanda ukuguru, gukanda ukuguru, nibindi. Kurambura, urashobora kandi gukora imigeri hagati yintambwe, wowe ukeneye gukora amaseti 4 yose hamwe, icyerekezo cyibumoso gisubizwa inyuma, kandi buri seti ni inshuro 16.
3.Imyitozo yo hejuru yo kurambura imitsi yumubiri
Amaguru amaze kuruhuka, kura imitsi yo hejuru.Urashobora guhitamo bimwe byoroshye kuzenguruka kuruhande, imyitozo yo kwagura igituza, kunama kugirango ukore hasi, cyangwa urashobora gushyira amaboko yawe ahantu hirengeye, komeza amaboko yawe neza, hanyuma ukande hasi buhoro.Igiteranyo cya Do 2 seti ya 16 rep.
4. Massage yo kuguru no kuguru
Ubwa mbere, icara ukoresheje amavi yawe, kugirango inyana yawe imeze neza, hanyuma ukore massage ya Achilles mukuzenguruka ukoresheje igikumwe cyawe, kuva hejuru kugeza hasi, kuzenguruka inshuro 4, hafi umunota umwe buri mwanya.Noneho, koresha ikiganza cyawe kugirango uhambire kuri Achilles, kuva kuri Achilles kugeza ku nyana, kanda hejuru hanyuma ukande inyuma n'iminota 4.Hanyuma, kora agafuni hanyuma ukande byoroheje inyana muminota 2.
5.Gukanda massage yoroheje
Korohereza massage yimitsi yibibero.Niba ukora massage wenyine, ugomba kwicara hamwe n'amavi yawe.Nyuma yo kugumisha ibibero muburyo bwisanzuye, kora agafuni hanyuma ukubite amaguru yombi icyarimwe muminota 3-5, uhereye hejuru ukageza hasi, uhereye ibumoso ugana iburyo, niba ufite umufasha wawe, urashobora Gukoresha massage ikanda imbere, reka umufatanyabikorwa akoreshe ikirenge kugeza kumavi hejuru yivi kugeza kumuzi yibibero, hanyuma ukore intambwe yumucyo utuje muminota 3-5, kuva hejuru kugeza hasi.
Igihe cyo kohereza: Werurwe-21-2022


text:
Hano muri Kigali hamaze kuba nko mu mahanga.Umuntu utavuga Icyongereza ntaba ari umunyamujyi.Bigeze n’aho Ikinyarwanda,ururimi rwacu kavukire rusigaye rwitwa urw’injiji n’abanyacyaro.Noneho n’abarimu ngo bagomba rwose kwirinda kuvuga Ikinyarwanda!
Ahandi usanga baba bakomeye ku ndimi z’ibihugu byabo,bagashyiraho n’uburyo bwo kugira ngo zivugwe henshi birenze imipaka y’igihugu.Uko bagenda barutana mu gukomera,ni nako n’indimi zabo zitabirwa. Nuko abemeye ubwo buhake bushya bagata ikirezi bakiyambika izo ncurikirane.Ntihari n’abatangiye gusimbuza Igishinwa indimi z’Iburayi,cyangwa Icyongeleza kigaharira Igiswahiri?
Hano iwacu ho,nsigaye ntangazwa n’uko iyo utwaye umuzungu mwerekeza muri Pariki y’Ibirunga cyangwa y’Akagera,mukavugana mu Cyongereza, akubaza niba igihungu cyanyu cyarakolonejwe n’Abongeleza.Noneho mwavugana n’undi Igifaransa,na we ntatinde kukubaza niba mwarakolonejwe n’Abafaransa.
Biratangaje rero kubona igihugu kitwa ko kigenga gikomeza gushyira imbere izo ndimi z’abakoloni kandi tuzi neza aho batugejeje.Ese byaba biterwa no kwisuzugura, cyangwa ni bwa bukene bwatwaritse no mu mitwe(pauvreté mentale),ku buryo ikintu cya bene Rutuku ari cyo kiba gifite agaciro?
Mu gihe Icyongereza kiri hafi gukurwa mu ndimi shingiro zikoreshwa mu nama z’Uburayi kubera BREXIT,hano i Kigali ho barakomeza kukibariza intebe.Si mu biro bya Leta gusa kuko no kwa muganga abatize aya vuba aha, bisigaye biba ngombwa kwitwaza umwana wize « nayini » ngo ababyeyi bamenye amabwiriza y’ibanze y’ibyanditse aho mu Bitaro.
Rwose ibyo bintu byo kuvuna abo ubwira ubazanaho indimi batumva neza,abayobozi bakuru bacu bari bamaze kubicikaho.None byimukiye mu nzego z’ibanze no muri za serivisi zigenewe abenegihugu.Mbere abantu bibwiraga ko ari intambara hagati y’Icyongereza n’Igifaransa!Ubu se koko iyi myambi yadutse ku Kinyarwanda,yo yaba itewe n’iki?Tuzayikizwa n’iki?Turatabaza.Aho bukera,n’uzajya guhatanira akazi cyangwa isoko,arajya agomba gusubiza iki kibazo: « Do you speak English? »
By Nkubiyaho Joas/Gasabo


text:
Kuba umukristo wavutse ubwa kabiri bisobanuye iki? Icyanditswe cya cyera kiri muri Bibiliya gisubiza iki kibazo ni Yohana 3:1-21. Umwami Yesu Kristo arimo kubwira Nikodemo, umutware wo mu Bafarisayo n’umwe mu bagize Inama y’Abatambyi Bakuru (Urwego rukuru rwayoboraga Abayuda). Nikodemo yari yagiye kureba Yesu nijoro afite ibibazo yagombaga kumubaza.
Arimo kumuganiriza, Yesu yabwiye Nikodemo, ati: ”Ni ukuri, ni ukuri, ndakubwira yuko umuntu utabyawe ubwa kabiri atabasha kubona ubwami bw’Imana”. ‘Nikodemo aramubaza ati: ” Mbese umuntu yabasha ate kubyarwa akuze?” ”Yakongera agasubira mu nda ya nyina akabyarwa”? ”Yesu aramusubiza ati: ”Ni ukuri, ni ukuri, ndakubwira yuko umuntu utabyawe n’amazi n’Umwuka atabasha kwinjira mu bwami bw’Imana. Ikibyarwa n’umubiri na cyo ni umubiri, ariko ikibyarwa n’Umwuka na cyo ni umwuka. Witangazwa rero n’uko nkubwiye yuko bibakwiriye kubyarwa ubwa kabiri” (Yohana 3:3-7).
Interuro “kuvuka ubwa kabiri” dukurikije icyo buri jambo rishaka kuvuga bisobanuye “uwavuye ku Mana.” Nikodemo yari abikeneye. Kandi yari akeneye ko umutima we uhinduka’guhinduka mu myemerere. Gukizwa, ari byo kuvuka ubwa kabiri, ni igikorwa cy’Imana, gituma uwizera ahabwa ubugingo buhoraho (2 Abakorinto 5:17; Tito 3:5; 1 Petero 1:3; 1 Yohana 2:29; 3:9; 4:7; 5:1-4, 18). Muri Yohana 1:12, 13 herekana ko “kuvuka ubwa kabiri” hakubiyemo n’igitekerezo cyo “kuba abana b’Imana” ku bizera izina rya Yesu Kristo.
Mu buryo busanzwe, ikibazo abantu bibaza ni iki ngiki:”Kuki umuntu akeneye kuvuka ubwa kabiri?” Intumwa Pawulo mu Abefeso 2:1 aravuga ati: “Namwe yarabazuye, mwebwe abari bapfuye muzize ibicumuro n’ibyaha byanyu” (NKJV). Dore n’ibyo yandikiye Abaroma: “Kuko bose bakoze ibyaha, ntibashyikira ubwiza bw’Imana” (Abaroma 3:23). Mu buryo bw’umwuka abanyabyaha ni ‘abantu bafatwa nk’abapfuye’; iyo bahawe ubuzima bwo mu mwuka bitewe no kwizera Kristo, Bibiliya ifata icyo gikorwa nko kuvuka bushyashya. Cyakora abavutse ubwa kabiri, nibo bashobora kubabarirwa ibyaha byabo no kugirana ubusabane n’Imana.
Ibyo bigenda bite se? Mu Abefeso 2:8-9 haravuga ngo: “Mwakijijwe n’ubuntu ku bwo kwizera’ntibyavuye kuri mwe ahubwo ni impano y’Imana’Ntibyavuye no ku mirimo, kugira ngo hatagira umuntu wirarira” Iyo umuntu akijijwe, aba yavutse ubwa kabiri, aba abaye icyaremwe gishya, kandi noneho akitwa umwana w’Imana, ububasha ahabwa no kuvuka ubwa kabiri. Kwizera Yesu Kristo, watwishyuriye ikiguzi cy’ibyaha, igihe yabambagwa ku musaraba, nabyo ni uburyo bwo “kuvuka ubwa kabiri.” “Umuntu wese iyo ari muri Kristo, aba ari icyaremwe gishya, ibya kera biba bishize, dore ko byose biba bihindutse bishya” (2 Abakorinto 5:17).
Niba utizera Umwami Yesu Kristo nk’umukiza wawe, ushobora gufata gute kwuzuzwa Umwuka Wera nk’aho Umwuka Wera arimo kuganiriza umutima wawe? Mbese ukeneye kuvuka ubwa kabiri? Urashaka gusenga isengesho ryo kwihana ibyaha, kugira ngo uhinduke icyaremwe gishya muri Kristo, muri iki gihe? “Icyakora abamwemeye bose, bakizera izina rye, yabahaye ubushobozi bwo kuba abana b’Imana’ abo ntibabyawe n’amaraso cyangwa n’ubushake bw’umubiri, cyangwa n’ubushake bw’umugabo, ahubwo babyawe n’Imana” (Yohana 1:12-13).
Iyo ushaka kwakira Yesu Kristo nk’Umukiza wawe no kuvuka ubwa kabiri, ngiri isengesho ry’icyitegererezo ugomba kuvuga. Kandi ujye wibuka ko kuvuga iri sengesho cyangwa irindi iryo ari ryo ryose, ritazaguhesha agakiza. Ahubwo kwizera Kristo ni byo byonyine bizakubatura mu byaha. Iri sengesho rero ni uburyo bwo kumenyesha gusa Imana ko uyizera no kuyishimira ko yaguhaye agakiza. “Mana, nzi ko nagucumuyeho kandi ko nkwiriye guhanwa. Ariko Yesu Kristo yahanwe igihano nagombaga guhabwa, kugira ngo nimwizera nshobore kubabarirwa. Ndakwizeye rero kugira ngo mbone agakiza. Urakoze ku bw’ubuntu n’imbabazi zawe bitangaje’impano y’ubuzima butagira iherezo! Amina”
Mbese wafashe icyemezo cyo kwiyegurira Kristo ubikuye ku byo umaze kwisomera hano? Niba ari uko, nyaboneka kanda ahakurikira handitse ngo “None nemeye Kristo”0


text:
Nyabihu: Bahawe amashyiga arondereza ibicanwa batandukana no kwangiza amashyamba
Abahinzi bo mu Murenge wa Rugera mu Karere ka Nyabihu, nyuma yo gushyikirizwa amashyiga ya kijyambere arondereza ibicanwa, barahamya ko agiye kubabera imbarutso yo kutongera kwangiza amashyamba.
Abahinzi 118 babarizwa mu Tugari tw’Umurenge wa Rugera, bibumbiye muri Koperative yibanda ku buhinzi bw’Ibishyimbo n’Ibigori, guhera ku wa kabiri tariki 4 Ukwakira 2022, batangiye gushyikirizwa amashyiga arondereza ibicanwa.
Buri shyiga, rikoranwe ahagenewe gucanirwa, rikagira amasafuriya abiri atekerwamo ndetse n’igikoresho kigenewe guterekwamo isafuriya irimo amafunguro ashyushye, bikayarinda gukonja.
Akimara kurishyikirizwa, Nyirakazamarwaniki Spesiose, n’ibyishimo byinshi yahamije ko asezereye guteka mu buryo bwa gakondo, n’umwanya munini byamutwaraga.
Yagize ati “Natekaga ku mashyiga asanzwe ya gakondo tumenyereye mu cyaro, bikansaba kurundamo ibitsitsi by’ibiti, nkavangamo ibishababa n’ibyakatsi, nabaga nararuje mu mashyamba no mu bisambu, ngahorana umutwe udakira kubera imyotsi, ikagera n’ubwo yivanga mu biryo dutetse, tukabirya byatuvuye ku nzoka. None ubu bampaye ishyiga rigezweho, ritumye nsezerera guteka mu buryo bwa gakondo”.
Ntamushobora Joseph ngo rizamurinda kwangiza amashyamba, ati “Buri giti cyose cyashibukaga mu mashyamba yanjye, sinatumaga kimara kabiri, kuko nahitaga ngitema kugira ngo abo mu rugo babone icyo batekesha. Ahari ayo mashyamba hari harabaye nk’intabire, naratangiye kototera ay’abandi. Iri shyiga rya kijyambere mpawe, rizandinda guhora mpangayikiye icyo mu rugo batekesha, kuko ryo risaba gukoresha udukwi dukeya”.
Abagore bahoranaga impungenge zo kugabura amafunguro akonje, ngo baciye ukubiri na zo.
Mukamurenzi ati “Ibiryo byabaga bihiye, twatinda tukabirya byahororombye, mbese tutanabishishikariye. Ubu ndishimira ko iri shyiga rishyize iherezo kuri izo mpungenge nahoranaga, kuko rifite ahagenewe kubikwa amafunguro, agakomeza gushyuha kugeza igihe cyo kuyagabura”.
Aya mashyiga yitwa “Save 80”, abahinzi bayashyikirijwe ngo anabafashe mu buryo bwo kurengera ibidukikije n’ibibikomokaho, harimo n’amashyamba nk’uko Hakizimana Jean Claude, Umuyobozi wa Koperative COTEMII (Koperative Terimbere Muhinzi Ibigori Ibishyimbo) abishimangira.
Ati “Dufite ikibazo cy’amashyamba agabanuka, biturutse ku kuyatemamo ibiti byo gucanisha, aho ateye hagasigara hanamye bigatiza umurindi ibiza, ibihingwa n’umusaruro bikangirika. Izi mbabura zifite ubushobozi bwo kurengera inkwi ku kigero cya 80%. Bivuze ko mu myase nka 100 umuntu yacana mu gihe runaka akoresheje iziko risanzwe, iri shyiga rya kijyambere ryo rifite ubushobozi bwo kurengera imyase 80, hakaba hakoresha imyase 20 gusa”.
Akomeza ati “Bizadufasha mu kuramba kw’ibidukikije, tubeho tudahanganye n’ingaruka z’iyangirika ryabyo, tubeho dutekanye”.
Umunyamabanga Nshingwabikorwa w’Umurenge wa Rugera, Byukusenge Emmanuel yabakanguriye gufata neza aya mashyiga.
Yagize ati “Ni amashyiga agiye kudufasha kugabanya ikigero cy’amashyamba yatemwaga, n’abayashakamo inkwi cyangwa amakara, kuko akenera inkwi nkeya cyane mu gihe cyo guteka. Ikindi azanafasha mu kurengera umwanya abantu batakazaga bajya gushaka inkwi, n’amafaranga bazishoragaho; ibyo bikaba bigiye kugabanuka, bibe byabyazwamo ibindi bintu bibafitiye akamaro”.
Ati “Bayafate neza, bite ku isuku yayo kuko ari imbarutso yo gusezerera burundu izo mvune zose. Muri macye na bo nibakomereze mu mujyo w’ubusirimu nk’uko n’aya mashyiga akoranwe ubusirimu”.
Abasaga 80% by’abaturarwanda, kugeza ubu baracyakoresha uburyo bwa gakondo mu guteka ibiribwa. Ibi ngo biri mu bikomeje gutuma habaho itemwa ry’amashyamba, ridasiba guteza ingaruka z’ibiza n’isuri.
Ibitekerezo ( 2 )
None se ko ayomashyiga bayahaye abo gusa bafite icyizere ko azagera kuri buri wese wo muri rugera ucana ku nkwi cg kumakara gusa babigenzure harabaribuve kumurenge bahite bayagurisha.
Iki ni igikorwa cyiza pe. Aya mashyiga yatanzwe nande kuburyo umuntu ayashaka yayabona?


text:
Isomo rya 1: Ibyakozwe n’Intumwa 10, 25-26. 34-35. 44-48
Petero agera i Kayizareya, mu rugo rw’umutegeka w’ingabo z’Abanyaroma witwaga Koruneli. Ngo ajye kwinjira Koruneli aramusanganira, agwa hasi imbere ye aramupfukamira. Petero aramuhagurutsa amubwira ati «Haguruka! Nanjye ndi umuntu nkawe.» Nuko Petero aterura agira ati «Noneho numvise mu by’ukuri ko Imana itarobanura, ahubwo inyurwa n’umuntu wa buri hanga iryo ari ryo ryose uyitinya kandi agaharanira ubutungane.» Petero akivuga ibyo, Roho Mutagatifu amanukira ku bumvaga iryo jambo bose. Nuko abemera bo mu bagenywe bari baraherekeje Petero, batangazwa no kubona ingabire ya Roho Mutagatifu yasesekaye no ku banyamahanga. Koko rero, bumvaga abo bantu bavuga mu ndimi kandi bakuza Imana. Petero ni ko kungamo ati «Hari uwashobora se kubuza aba bantu kubatirishwa amazi, kandi na bo bahawe Roho Mutagatifu kimwe natwe?» Nuko ategeka ko bababatiza mu izina ra Yezu Kristu. Maze basaba Petero kugumana na bo iminsi mike.
Zaburi ya 97 (98),1, 2-3ab, 3c-4a, 6b
R/ Uhoraho yagaragaje ugutsinda kwe, mu maso y’amahanga yose.
Nimuririmbire Uhoraho indirimbo nshya,
kuko yakoze ibintu by’agatangaza.
Indyo ye, ukuboko kwe k’ubutagatifu,
Byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi yabonye ugutsinda kw’Imana yacu.
Nimusingize Uhoraho ku isi hose,
nimusingize Umwami, Uhoraho.
Isomo rya 2: 1 Yohani Intumwa 4, 7-10
Nkoramutima zanjye, nidukundane kuko urukundo rukomoka ku Mana, kandi umuntu wese ukunda aba yarabyawe n’Imana, akanayimenya. Naho udakunda, uwo ntiyamenye Imana kuko Imana ari Urukundo. Dore uko urukundo rw’Imana rwigaragaje muri twe: Imana yohereje Umwana wayo w’ikinege ku isi, kugira ngo tubeshweho na We. Nguko uko urukundo ruteye: si twebwe twabanje gukunda Imana, ahubwo ni Yo yadukunze mbere, maze yohereza Umwana wayo ngo abe igitambo cyo guhongerera ibyaha byacu.
Ivanjili ya Mutagatifu Yohani 15,9-17
Muri icyo gihe, Yezu agiye kuva kuri iyi si ngo asange Se, yabwiye abigishwa be ati « Uko Data yankunze, ni ko nanjye nabakunze. Nimugume mu rukundo rwanjye. Nimwubaha amategeko yanjye, muzaguma mu rukundo rwanjye, nk’uko nanjye nubaha amategeko ya Data, maze nkaguma mu rukundo rwe. Ibyo mbibabwiye ngira ngo ibyishimo byanjye bibabemo, kandi ngo ibyishimo byanyu bisendere. Ngiri itegeko mbahaye: nimujye mukundana nk’uko nanjye nabakunze. Nta wagira urukundo ruruta urw’umuntu uhara amagara ye kubera incuti ze, Muba muri incuti zanjye, igihe mukora icyo mbategetse. Jye sinkibita abagaragu, kuko umugaragu atamenya icyo shebuja akora; ahubwo mbise incuti, kuko nabamenyesheje ibyo numvanye Data byose. Si mwe mwantoye, ahubwo ni jye wabatoye maze mbashyiraho kugira ngo mugende mwere imbuto, kandi imbuto yanyu igumeho; bityo icyo muzasaba Data cyose mu izina ryanjye azakibahe. Icyo mbategetse ni uko mukundana.»


text:
Swivel Ikiremereye Cyinshi Ubururu Elastike Yumukino
Ibisobanuro birambuye
Igishushanyo cya 3D
Ibiranga ibicuruzwa
Amazu akozwe mubyuma , zinc isize, imipira ibiri yo kwiruka swivel umutwe, kashe itagira umukungugu
Inziga zikoze mu bikoresho byicecekeye kandi bidashobora kwangirika, kandi kole yatumijwe mu mahanga ihujwe n’uruziga rukonje kugira ngo ibicuruzwa birusheho kuba byiza kandi bikiza ubuzima.
Intangiriro ikozwe na nylon-imbaraga nyinshi (PA), naho uruziga rwumunaniro urwanya umunaniro no guhagarika umutima.
Igicuruzwa gifite ubudahangarwa bukabije, guhungabana no guhunika, ultra-ituze, ultra-abrasion, ibintu byiza nko kurwanya gusaza, kurwanya ubushyuhe buke, kurwanya imirasire, no kuramba.
Ikirere cy'ubushyuhe: -40 ℃ - + 80 ℃
Amakuru ya tekiniki
Gusaba
Trolle-yohejuru, inganda za elegitoroniki, ububiko nububiko, gutunganya uruganda, imashini nibikoresho nibindi bice.
Trolley
Ibikoresho by'amashanyarazi
Ibikoresho byo mu bubiko
Umusaruro w'inganda
Imashini n'ibikoresho
Gukoresha ibikoresho
Inganda
Erekana Rack
Kuki uduhitamo
1. Uburambe burenze imyaka 21 mubikorwa bya castor hamwe ninziga.
2. Imiyoboro myinshi yo gushakisha, tanga ibicuruzwa bikoresha neza muri bije yawe.
3. Ubushobozi bukomeye mugushushanya ibicuruzwa no kwiteza imbere.
4. Ibicuruzwa bitandukanye byo guhuza ibicuruzwa birashoboka.
5. Umufatanyabikorwa wizewe kandi utanga igisubizo.
Nta bikubiye muri iki gihe


text:
Igisubizo: Yego, Twemeye gushushanya, harimo ingano yibicuruzwa / ikirangantego cyo gushushanya / gushushanya hejuru / gupakira ibintu nibindi.
Igisubizo: Mugutangiza, turashobora gusaba ibicuruzwa no gusesengura inyungu, pls utumenyeshe niba ukeneye ubufasha ubwo aribwo bwose.
Igisubizo: Mubisanzwe MOQ yacu ni 500 pc.Ariko twemeye umubare muke kubigeragezo byawe, Pls hamagara serivise yacu hanyuma tubone igisubizo.
Igisubizo: Yego, twishimiye icyitegererezo cyo kugerageza no kugenzura ubuziranenge.
Mubisanzwe iminsi 40-45, ariko igihe cyo kuzamurwa hamwe namabwiriza manini ntabwo aribyerekeranye.
Sisitemu yuzuye yo kugenzura ubuziranenge, Mubikorwa nibikorwa bibiri byanyuma QC igenzura, Menya neza ibicuruzwa.